Çevirmək Rusiya rublu Qədər Bermuda dollar\nBMT-nin valyuta məzənnələri data 14/10/2019 18:47\nRusiya rublu Qədər Bermuda dollar çevirmək. Bu gün Rusiya rublu qiyməti Bermuda dollar valyuta bazarında.\n100 Rusiya rublu = 1.56 Bermuda dollar\nRusiya rublu ın Bermuda dollar na çevrilməsi haqqında məlumat gündə bir dəfə yenilənir. Rusiya rublu Bermuda dollar na çevrilmənin orta dəyərini göstərir. Açıq mənbələrdən verilən valyuta mübadiləsi haqqında məlumat. 1 Rusiya rublu 0 Bermuda dollar qədər yüksəlir. Dünəndən bəri Rusiya rublu Bermuda dollar nisbətdə yüksəlir. Rusiya rublu faiz nisbətinin yüzdə biri ilə Rusiya rublu məzənnəsi Bermuda dollar nisbətində artdı.\nValyuta məzənnəsi Rusiya rublu Qədər Bermuda dollar\nÜç ay əvvəl, Rusiya rublu 0.015955 Bermuda dollar satıla bilər. Altı ay əvvəl Rusiya rublu nı 0.015527 Bermuda dollar almaq olar. Beş il əvvəl, Rusiya rublu 0.024572 Bermuda dollar satıla bilər. Bir həftə ərzində Rusiya rublu dan Bermuda dollar məzənnəsi 1.11% a dəyişdi. Ay ərzində Rusiya rublu Bermuda dollar məzənnəsi 0.16% a dəyişdi. 2.43% - hər il Rusiya rublu məzənnəsində Bermuda dollar dəyişir.\nValyuta məzənnəsi Rusiya rublu (RUB) Qədər Bermuda dollar (BMD) Forex valyuta bazarında yaşamaq\nValyuta çeviricisi Rusiya rublu Bermuda dollar\nRusiya rublu (RUB) Qədər Bermuda dollar (BMD)\n100 Rusiya rublu 1.56 Bermuda dollar\n500 Rusiya rublu 7.78 Bermuda dollar\n1 000 Rusiya rublu 15.56 Bermuda dollar\n2 500 Rusiya rublu 38.91 Bermuda dollar\n5 000 Rusiya rublu 77.82 Bermuda dollar\n10 000 Rusiya rublu 155.64 Bermuda dollar\n25 000 Rusiya rublu 389.10 Bermuda dollar\n50 000 Rusiya rublu 778.21 Bermuda dollar\nBu gün 10 Rusiya rublu üçün almaq olar 0.16 Bermuda dollar. 0.39 Bermuda dollar nı 25 Rusiya rublu sata bilərsiniz. . 50 Rusiya rublu 0.78 Bermuda dollar üçün sata bilərsiniz. Bu gün 100 Rusiya rublu satıla bilər 1.56 Bermuda dollar. Bu gün 250 Rusiya rublu mübadilə edilə bilər 3.89 Bermuda dollar. Əgər 500 Rusiya rublu varsa, onda Bermud içərisində bunları 7.78 Bermuda dollar.\nRusiya rublu Qədər Bermuda dollar bu gün 14 Oktyabr 2019\n12.10.2019 0.015575 5.59 * 10-5 ↑\n10.10.2019 0.015404 7.47 * 10-5 ↑\n14 Oktyabr 2019 dakı Rusiya rublu -dan Rusiya rublu 0.015564 Bermuda dollar. 13 Oktyabr 2019 dakı Rusiya rublu -dan Rusiya rublu 0.015575 Bermuda dollar. Rusiya rublu Bermuda dollar -ə 12 Oktyabr 2019 - 0.015575 Bermuda dollar. Ən çox RUB / BMD məzənnəsi 13.10.2019. Son bir ay üçün minimum RUB / BMD məzənnəsi 10.10.2019 idi.\nRusiya rublu Qədər Bermuda dollar məzənnə tarixi\nRusiya rublu və Bermuda dollar valyuta simvolları və ölkələr


İnsan Allah-Taala (c.c) yolunda dost və düşmənçiliyini necə bilsin? | Muslims in Georgia\n2019-07-14 08:03:24 11268 Üsuliddin İmamət\nHəzrət (s) buyurur: “Bu, Allahın vəlisidir, ona görə də onu sev. Düşməni – Allahın düşmənidir, ona görə də onu düşmən bil. Dostunu sev, hətta əgər atanın və övladının qatili olsa belə. Düşmənini düşmən bil, baxmayaraq ki, atan və övladın olsa belə””./Deyerler.


Rusiyayla Misir hava əlaqəsini bərpa edir\nSinay yarımadasında yaraqlılara qarşı əməliyyat, arxiv fotosu\nAprelin 11-də Rusiyayla Misir arasında birbaşa hava reysinin bərpa olunacağı gözlənir. Hava əlaqəsi iki ildən çox idi kəsilmişdi. Səbəb 2015-ci ildə Sinay yarımadasında Rusiya çarter təyyarəsinin partladılması idi. Həmin hücumda təyyarədəki 224 nəfərin hamısı həlak olmuşdu.\nBu hadisədən sonra Moskvanın uçuşları qadağan etməsi turizmdən xeyli dərəcədə asılı olan Misir iqtisadiyyatına güclü zərbə vurdu.\nAprelin 11-də axşam Aeroflot-un təyyarəsi Moskvanın Şeremetyovo aeroportundan Qahirəyə yola düşəcək. Onun 120 sərnişin aparacağı gözlənir.\nAprelin 12-dən isə Egyptair-ın iki paytaxt arasında xidməti bərpa edəcəyi gözlənir.\nAncaq Rusiya rəsmiləri xəbərdarlıq ediblər ki, Moskvayla Qahirə arasında uçuşların bərpası Misirin turizm sektoruna elə də kömək etməyəcək. “Misir hələlik, Rusiya bazarında turist məkanı kimi mövqeyini bərpa etməyib”, – Rusiyada bir turizm agentliyinin sözçüsü “Frans Pres” agentliyinə deyib.


Uşaqları siqaret çəkməyə nə vadar edir?\n18 yaşına çatmamış şəxslərə tütün məmulatlarını satmaq qadağandır, amma bu qadağaya heç kəs əməl etmir\nMüxtəlif stress faktorları və ya əhatədəki pis təsir nəticəsində yeniyetmələr, hətta azyaşlı uşaqlar da siqaret çəkir, başqa pis vərdişlərə meyl edirlər. Qanundakı qadağalara baxmayaraq, siqaretin istər qutu, istərsə də ədədlə azyaşlı və yeniyetmələrə satışı bu xoşagəlməz faktın daha çox yayılmasına şərait yaradır. Uşaqlar sərbəst siqareti alaraq böyüklərdən gizli şəkildə çəkir, bununla həmyaşıdlarına da pis örnək olurlar.\nBütün bunlara görə Azərbaycanda mağazalarda və köşklərdə siqaretin ədədlə satışı qadağan oluna bilər. Bu məsələni qaldıran Milli Məclisin Əmək və sosial siyasət komitəsinin üzvü İlham Məmmədov “Trend”ə bildirib ki, yeni hazırlanmış “Tütün məmulatlarının istifadəsinin məhdudlaşdırılması haqqında” qanun layihəsinə bununla bağlı müddəanın əlavə edilməsini təklif edib. Onun sözlərinə görə, xüsusən də orta məktəblərə yaxın yerlərdə, qəzet köşklərində siqaret ədədlə satılır: “Həmçinin marketlərdə siqaret qutusunu açıb dənə-dənə satırlar. Siqareti ədədlə kimin üçün satırlar?! Bununla cibində 20-30 qəpik olan yeniyetmələri, məktəb şagirdlərini şirnikləndirirlər. Siqareti dənə ilə böyük adamlar almır ki. Əsasən, məktəbyaşlı uşaqlar məktəbdən qaçıb siqaret alır və gizli yerlərdə çəkirlər. Ona görə də biz fikirləşirik ki, yeni qanun layihəsində bu halların qadağan olunması üçün maddələr əlavə edək, cərimələri sərtləşdirək”.\nDeputat qeyd edib ki, “Tütün məmulatlarının istifadəsinin məhdudlaşdırılması haqqında” qanun layihəsi tütün istehsalına qarşı yönəlimiş bir tədbir deyil: “Bu, sadəcə tütün istehlakçılarının sağlamlığının qorunmasına xidmət edən bir qanun layihəsidir. Tütün istehsalı dünya iqtisadiyyatının ayrılmaz bir hissəsidir. Ancaq istehlakçıları da qorumaq lazımdır. Biz əsasən təbliğatla məşğul olacağıq ki, ictimai, kütləvi yerlərdə, ictimai nəqliyyatda, restoranlarda, əhalinin sıx olduğu digər yerlərdə siqaret çəkilməsi qadağan olunsun”.\nAzad İstehlakçılar Birliyinin sədri Eyyub Hüseynov eyni məzmunlu qanunun iki dəfə qəbul olunmasına məəttəl qalıb. Dediyinə görə, 2001-ci ildə qəbul olunmuş “Tütün və tütün məmulatları haqqında” qanunda yazılıb ki, siqaretlərin tək-tək satışı qadağandır. “Təhsil və tibb müəssisələri yaxınlığında satışı qadağandır. Dəfələrlə bu qanunu vərəqləmişəm. İkinci dəfə bu qanunun qəbul olunmasının nə mənası var? Bizdə qanun qəbul olunur, insanların xeyrinə yönəlir. Lakin qəbul olunan qanunların çoxu ayaq altındadır, onu icra etmirlər. Məsələn, üç gün əvvəl İqtisadiyyat Nazirliyindən rəsmi məktub almışam ki, Şəkidə istehsal olunan təhlükəli siqaretlərin satışına qadağa qoyulub. Bu yaxınlarda monitorinq apardım və gördüm ki, Süleyman Rəhimov 188 ünvanında həmin təhlükəli siqaretlər satılır. Antiinhisar Siyasəti və İstehlakçıların Hüquqlarının Müdafiəsi Xidmətinin rəis müavininə zəng vurub bildirirəm ki, sizin imzanızla məktub gəlib ki, həmin siqaretlərin satışı qadağan olunub. Bəs, nə üçün satılır?”\nAİB sədri çox vaxt dövlət məmurunun imzasına məhəl qoyulmadığını, bunun da nəticədə insanlara zərər gətirdiyini deyir. “Bu cür halların qarşısı alınmalıdır”.\nHüquqşünas Aynur Musayeva da qəzetimizə bildirib ki, “Tütün və tütün məmulatları haqqında” qanunun 15.3.6-cı maddəsinə əsasən 18 yaşına çatmamış şəxslərə tütün məmulatlarını satmaq qadağandır. “Tütün məmulatlarının yetkinlik yaşına çatmayan şəxslərə satışına görə İnzibati Xətalar Məcəlləsinin 455-ci maddəsinə görə 100 manat məbləğində cərimə nəzərdə tutulub”.\nMusayeva vurğulayıb ki, qanun siqaretlərin istər ədədlə, istərsə də qutuda yetkinlik yaşına çatmayanlara satışını qadağan edir. “Bunun fərqi yoxdur ki, siqaret ədədlə satılır ya qutu ilə. Hər ikisinə eyni qadağa tətbir olunur”.\nHüquqşünas qeyd edib ki, əgər yetkinlik yaşına çatmayan şəxslərə siqaret ədədlə və ya qutu şəklində satılıbsa, bu kimi işlərdə şahidlərin ifadəsi vacib sübut ola bilər. Bu kimi şikayətlər Daxili İşlər Nazirliyi tərəfindən araşdırılır. Belə bir hadisə baş veribsə, bu haqda hadisə baş vermiş ərazinin polis orqanına şikayət olunmalıdır.\nPsixoloq Vəfa Rəşidova əməkdaşımıza bildirib ki, uşaq və yeniyetmələrin siqaret çəkməyə meylliliyinin səbəbləri var: “Həmişə dediyimiz kimi, heç vaxt, heç nə elə-belə olmur. Uşaq və yeniyetmə siqaret çəkməyə başlayırsa, bu, ailə ilə bağlı ciddi narahatlıqdır. O ailədə mütləq ya bir stress, gərginlik, söz-söhbət mütəmadi davam edir. Bu da uşaqlarda pis vərdişlərə yönəlmə riskini artırır. Bu aludəçilik sevgi doyumsuzluğuna görə də ola bilər”.\nOnun fikrincə, eyni zamanda uşaqlar diqqət çəkmək üçün də pis vərdişlərə yönələr. Yeniyetmələr düzgün dost seçə bilmədikdə də təsir altına düşərək bunu edə bilərlər. “Valideynlər uşaqlarının kiminlə, hansı ailənin uşaqları ilə dostluq etdiyinə ciddi fikir verməli, bu məsələdə diqqətli olmalıdırlar. Çünki bəzi hallarda ailəsində ciddi problemləri olmayan uşaqlar pis təsir altına düşərək pis vərdişlərə, hərəkətlərə yol verir”.\nRəşidova qeyd edib ki, ata obrazı güclü olmayan və ya şiddət görən ailələrdə də uşaqlar pis vərdişlərə əl atır: “Siqaret çəkən və ya pis vərdişlərə meyl edən uşaqlar öz yaşına uyğun olmayan davranışlar, hərəkətlər edər, daha tez böyüyərlər. Valideynlər uşaqları bu kimi vərdişlərdən çəkindirməlidirlər. Bunu özləri edə bilmirlərsə, psixoloqlardan dəstək almalıdırlar. Uşağa diqqəti, qayğını balanslaşdırmalı, ona ailə üzvü kimi yanaşmalı, xoşbəxt ailə tablosunu yaratmağı unutmamalıdırlar”.


Satılır 2 otaqlı Yeni Tikili Xətai metrosu Xətai rayonu Qiyməti 250000 manat\nElanın kodu: 323775\nİdeal təklif! Bakı şəh, Xətai ray, Xətai metrosunun və BƏM-in yaxınlığı, 24-mərtəbəli Retro palace MTK-nın, 14-cü mərtəbəsində ümumi sahəsi 112 kv.m olan 2-otaqlı əla təmirli mənzil satılır. Mənzildə təmirdən sonra yaşayış olmayıb. Qazı, suyu, işığı, daimidir. Sənədi muqavilədi. Əlavə məlumat üçün zəng edə bilərsiniz\nÜnvan: Xətai rayonu, Xətai m/s yaxınlığı\n2 232 M / 1m2


ADNŞ rəhbəri: Dövlət Neft Şirkəti neftinin bir başa çatdırlması üzərində işləyir\nEnergetika 2 Mart 2007 13:33 (UTC+04:00)\nAzərbaycan,Bakı/müxbir Trend K.Konırova/ Trend in Astanadakı xüsusi müxbirinin Azərbaycan Dövlət Neft Şirkətinin (ADNŞ) prezidenti Rövnəq Abdullayevlə müsahibəsi\n-2006-cı ilin yayında Azərbaycan və Qazaxıstan Qazaxıstanın Bakı-Tbilisi-Ceyhan (BTC) boru kəməri layihəsinə qoşulması barədə müqavilə imzalayıb. Neftin BTC vasitəsilə daşınması üçün birgə iş üçün imzalanması vacib olan dövlətlər arasında nəqliyyat müqaviləsinin razılaşdırılması üzrə danışıqlar hansı mərhələdədir?\n- Hazırda biz tərəflər arasında müqavilə üçün hazırlıq üzərində işləyirik. Bu Azərbaycan və neft daşıyıcıları arasında kommersiya müqaviləsidir. "Tengiz" və "Kaşaqan" Qazaxıstan yataqlarının işlənməsi üzrə layihənin podratçı tərəfləri bu yaxınlarda neftin Xəzər dənizi sistemi üzrə nəqli üzrə memorandum imzalayıb. Bizim Xəzər dənizi üzrə daşıyıcıların konsorsiumla bağlı məsələmiz qalır. Məsələ Azərbaycan və Qazaxıstan arasında müqaviləyə əsasən transxəzər əlaqə yollarının ümumi olmasından ibarətdir. Bizim bu məsələlərlə bağlı "Kazmunayqaz"la görüşlərimiz olub və martda Qazaxıstan tərəfi daşınmaların transxəzər sisiteminin yaradılması üzrə bizim baxacağımız təkliflər layihəsini gətirəcək. Bu sistemə Qazaxıstandakı Eksene-Kurık boru kəməri, neft məhsulları terminalı, dəniz daşınmaları, Bakı terminalları və BTC-yə qoşulma daxildir. Bu sistemi biz birgə yaratmalıyıq. Bakıda artıq bunun üçün bütün şərait yaradılıb: bizim neft məhsulları terminalımız var, hazırda Qazaxıstan neftinin qəbulu üçün 20 mln. ton gücə malik olan Qaradağda böyük neft terminalı tikilir, 7 mln. ton gücə malik olan digər terminallar da mövcuddur. Biz ildə 50 mln. tonadək Qazaxıstan neftinin əldə olunması üçün şərait yaradacayıq, lakin BTC boru kəməri bu cür həcmləri qəbul edə bilməz. BTC yalnız 25 mln. tonadək genişlənmə imkanına malikdir. Qazaxıstan neftinin qalan həcmlərini biz dəmir yolu vasitəsilə daşıya bilərik.\nMartda BTC boru kəmərinin ötürücülük qabiliyyəti sutkada bir milyon barrelədək artacaq. Gələcəkdə biz daha da genişləndirmək üçün çalışacayıq. Boru kəməri şirkəti BTC-nin gücünü ildə 1,7 mln. ton neftədək artırmaq üzərində işləyir. 2009-cu ildə "Azəri-Çıraq-Günəşli" yatağında neft hasilatı ildə 65 milyon tona çatacaq, BTC boru kəmərinin layihə gücü hələ ki, 50 mln. ton təşkil edir.\nHazırda biz 2020-ci ilədək neft hasilatı pikinə nail olmaq üçün "Azəri-Çıraq-Günəşli" yatağının işlənməsinə əlavə investisiyaların qoyulması layihəsi üzərində iş aparırıq.\n2008-ci ildə BTC boru kəməri tamamilə Azərbaycan nefti ilə yüklənəcək və bu 2012-ci ilədək davam edəcək. Qazaxıstan nefti əlavə həcmlərdir.\nQazaxıstanın "Kaşaqan" yatağından neft çatdırmalarının pozulması məsələlərinə hələ də baxılacaq. BTC üzrə nəqliyyat müqaviləsi bu il imzalanacaq, lakin hansı vaxta olacağını deyə bilmərəm.\n- BTC boru kəməri vasitəsilə neftin ötürülməsinə görə vahid tarif olacaq? Yaxud Qazaxıstan üçün başqa qiymət olacaq?\n- Xeyr. BTC layihəsinin səhmdarları üçün vahid tarif olacaq. Qazaxıstan üçün deyə bilmərəm ki, tarif yüksək olacaq, daha doğrusu deyə bilərəm ki, onların BTC sisteminə qoşulması üçün cəlbedici olacaq.\n- Azərbaycan Qazaxıstandan öncə Xəzər dəniz şelfinin işlənməsinə başlayıb. Qazaxıstanın sizin təcrübəyə marağı varmı?\n- Bizim şelfdə neft hasilatı təcrübəmiz 1949-cu ildən başlayıb, artıq 50 ildən çoxdur. SSRİ-də şelfdə ilk dəfə olaraq məhz Azərbaycan müəssisələri işləyib. ADNŞ yataqların idarə olunması sahəsində böyük təcrübəyə malikdir və bizim ən böyük dəniz infrastrukturumuz var. Bu məsələdə Qazaxıstan üçün ən əsası bu ildə hökumətimizin bütün layihələrə görə vergilərdən azad edilmə barədə qərar qəbul etməsidir. Bu da Xəzəryanı dövlətlər üçün nəzərdə tutulub. Biz şərait yaratmışıq - infrastruktur və kommersiya prinsipləri, vergilərdən azad etmişik və Qazaxıstan üçün asan olacaq. İstəyirik ki, bu infrastrukturları istifadə edərək qiyməti və layihənin reallaşdırma müddətini azaldaq. Həmçinin Azərbaycan sektorunda bütün layihələri ƏDV-dən azad olunması barədə qanunun da qəbul edilməsi nəzərdə tutulub. İstəyirik ki, bizim dünya standartlarına uyğun yaradılmış hazır infrastruktur istifadə edilərək bu layihələr reallaşsın.\n- ADNŞ Qazaxıstan Xəzər nəqliyyat sisteminin yaradılmasını necə qiymətləndirir?\n- İnvestorların ümumi dil tapmasını alqışlayıram və artıq onlar kollektiv olaraq Azərbaycana gəlir. Biz birgə dəniz daşınmaları üzrə məsələləri tez bir zamanda həll edə bilərik. Bu Azərbaycan-Qazaxıstan nəqliyyat sistemi olacaq.\n- AB Transxəzər qaz kəməri layihəsini Rusiya ilə mövcud olan tranzit mübarizəsində ən persektiv layihə kimi qiymətləndirir. Fikrinizcə, layihənin reallaşdırılması nə qədər realdır?\n- Burada əsas məsələ Qazaxıstanın arzusunun olmasından asılıdır. Azərbaycan hazırdır. Hesab etmirik ki, siz bizə rəqib olacaqsınız, buna görə də ərazimizi tranzit üçün təqdim etməyə hazırıq və artıq Cənubi Qafqaz qaz kəməri tikilib.\n- Hazırda ADNŞ-nin xaricdə şəxsi treyder şirkətinin yaradılması məsələsi hansı mərhələdədir?\n-Biz, bunun üzərində işləyirik. Hazırda bizim Ceyhan limanından satdığımız neftin həcmi artır və biz xammalın birbaşa çatdırılması üzərində işləyirik. Biz Tayland neft-qaz istehsal edən zavodlara ADNŞ neftinin çatdırılması üçün Taylandda ilk müqaviləni imzalayırıq.\n-ADNŞ-yə məxsus yeni Kulavi limanının tikintisi hansı mərhələdədir? Bu liman vasitəsilə ilk Azərbaycan neft tonu və ya neft məhsulları nə vaxt ötürüləcək?\n-Bu yaxınlarda biz, Kulevidə terminal almışıq. Biz bu limanın inkişafına böyük investisiyalar qoyacayıq. Onun ötürücülük gücü ildə 10 milyon ton təşkil edəcək. Bu Qara dənizdə müasir liman olacaq. İlk neft məhsulları yükünün ötürülməsi ilin ortasında olacaq.\nSonra bizim planlarımızda Kulevidə neft-qaz istehsal edən zavodunun tikintisi var. Biz, artıq Gürcüstan hökumətindən razılıq almışıq. 150 ha torpaq sahəsi əldə etmişik. Zavod Gürcüstanın qərbini, Türkiyə, həmçinin Ukraynanı neft məhsulları ilə təmin etmək üçün lazım olacaq. Türkiyədə də neft-qaz istehsal edən zavodun tikintisi ilə bağlı planımız var.\n- 2007-ci ildə Bakı-Novorossiyks neft kəmərinin yüklənməsi necə planlaşdırılıb?\n- Hazırda ADNŞ-nin öz nefti bu marşurut üzrə ötürülmür, belə ki, biz neftimizi ölkədəki mazut rejiminə keçidlə bağlı emala yönəltmişik. Əməliyyat şirkətləri, birgə müəssisələr və ABƏŞ Bakı-Novorossiysk boru kəmərinə neftini yükləyir. Yaza qədər energetiklərin mazuta olan tələbatını biləcəyik və ölkənin energetika sahəsində problemin olmaması üçün nə qədər nefti nəql edəcəyimizi müəyyən edəcəyik.


3 gün 3 gecə toy... - - Lotu Quli nin ailəsində...(+ViDEO)\n3 gün 3 gecə toy... - ”Lotu Quli”nin ailəsində...(+ViDEO)\nAZpress.AZ xəbər verir ki, unikal.org həmin toyla bağlı maraqlı təfərrüatlar əldə edib. Belə ki, Nadir Səlifovun bacısı qızının Gürcüstanda möhtəşəm toy məclisi keçirilib. ”Lotu Quli”nin bacısı qızı Rusiyada tanınmış azərbaycanlı iş adamı Ramiz müəllimin oğlu Samir bəylə ailə həyatı qurub.\nBu toydan öncə Bakıda dəbdəbəli nişan və toy mərasimi olub. Tbilisinin ən məşhur şadlıq saraylarının birində keçirilən toyda tanınmış müğənnilər Ədalət Şükürov, Samir Piriyev, Nazənin, Rüfət Axundov, Bahar Lətifqızı, Şəbnəm Tovuzlu, İbrahim Borçalı, Türkan Vəlizadə, meyxanaçılar Namiq Qaraçuxulu, Vasif Əzimov, Pərviz Bülbülə və tanınmış şairə Nazilə Səfərli iştirak edib. Adıçəkilən sənət adamları ”Lotu Quli” kimi tanınan azərbaycanlı ”qanuni oğru” Nadir Səlifova hörmət əlaməti olaraq bu toyda təmənnasız iştirak ediblər.\nGürcüstanda keçirilən toyda ”qanuni oğru” ”Lotu Quli”nin də iştirak etdiyi bildirilir. Şadlıq sarayının toy keçirilən zalında onun üçün xüsusi stol hazırlandığı bildirilir. Toyda şairə Nazilə Səfərlinin onun anasına yazdığı “Həccə gedən gözəl anam” şeiri və mahnısı səsləndirilib. Müğənni Şəbnəm Tovuzlu həmin mahnını səsləndirərkən Hacı xanım sənət adamlarına nəmər verib. Bundan sonra digər ziyafət iştirakçıları sənət adamlarını pul yağışına tutublar.


8 Aprel 2021 19:00\nDünyanın hər onuncu sakinində yalnız COVID-19 peyvəndlərinə deyil, həm də digər xəstəliklərə qarşı immuniteti olmadığı ortaya çıxıb.\nPublika.az xəbər verir ki, bu barədə Vektor Araşdırmalar Mərkəzinin direktoru Rinat Maksyutov “İzvestiya” qəzetinə verdiyi müsahibədə danışıb.\n“Əhalinin təxminən 10 faizi peyvəndlərə qarşı reaksiya vermir və onlarda immunitet yaranmır. İnsanın həyat tərzindən tutmuş immunitet sisteminin xüsusiyyətlərinə qədər bir çox faktor antikor istehsalına təsir edir.\nEpiVacCorone və digər rus peyvəndləri üçün təlimatlarda antikorların qoruyucu titrinin və peyvənddən sonrakı immunitet müddətinin nə qədər davam edəcəyinin məlum deyil. Aprel ayının ortalarında, tədqiqatlar bitdikdən sonra buna aydınlıq gələcək”, - ekspert bildirib.\nVektor rəhbəri bildirib ki, koronavirusa qarşı hər hansı bir peyvənddən sonra yoluxma şansı mövcuddur. Bu, çox vaxt tam hüquqlu immunitetin yaranması üçün lazım olan vaxtın keçməməsi ilə bağlıdır. Məsələn, 60 yaşdan yuxarı 150 könüllü üzərində aparılan klinik tədqiqatlar zamanı 20 nəfər peyvəndin ilk dozasından sonra xəstələnib.\n10 May 13:49\n10 May 01:41


Azərbaycan iqtisadiyyatı apreldə 29% kiçilib – RƏQƏMLƏR AÇIQLANDI - FED.az\nAzərbaycan iqtisadiyyatı apreldə 29% kiçilib – RƏQƏMLƏR AÇIQLANDI\nDövlət Statistika Komitəsi (DSK) ölkə iqtisadiyyatının vəziyyətini açıqlayıb.\nFED.az xəbər verir ki, koronavirus və onun qarşısını almaq üçün tələb olunan məhdudlaşdırıcı tədbirlər aprel ayında ölkə iqtisadiyyatında özünü xüsusilə ciddi şəkildə göstərib. O cümlədən iqtisadiyyatın həcmi və pərakəndə ticarət kəskin azalıb.\nBelə ki, apreldə istehsal edilən Ümumdaxili Məhsulun həcmi 4 milyard 79,4 milyon manat olub. Bu mart ayı ilə müqayisədə, 29%, koronavirusun təsirinin hələ hiss edilmədiyi yanvar və fevral ayları ilə müqayisədə isə 33-37% azdır.\nApreldə qeyri-neft sektorunda istehsal da kəskin azalıb. Ötən ay ölkədə 2 milyard 928 milyon manat qeyri-neft istehsalı olub ki, bu da mart ayı ilə müqaymisədə 27,8% azdır.\nBu göstərici yanvarla müqayisədə 4,8%, fevralla müqayisədə isə 20,1% azdır.\nMaraqlıdır ki, bu aylar ərzində əsas kapitala yatırımlar demək olar ki, dəyişməyib və aylıq 964-997 milyon manat arasında olub.\nƏsas azalma olan sahələrdən biri pərakəndə ticarət dövriyyəsidir. Apreldə pərakəndə ticarət 2 milyard 273,8 milyon manat və ya adambaşına 227,4 manat təşkil edib. Bu göstərici mart ayı ilə müqayisədə 1,1 milyard manat və ya 32,8% azdır. Martda adambaşına pərakəndə ticarət 338 manat olmuşdu.\nApreldə pərakəndə ticarətin həcmi yanvarla müqayisədə 26%, fevral ayı ilə müqayisədə isə 18% azdır.\nÜmumi Daxili Məhsul (ÜDM) həcmi - 6 501,8 milyon manat\nO cümlədən qeyri-neft ÜDM - 3 888,1 milyon manat\nPərakəndə ticarət - 3075,6 milyon manat\nƏsas kapitala yönəldilmiş vəsaitlər - 996,7 milyon manat\nÜmumi Daxili Məhsul (ÜDM) həcmi - 6 076,2 milyon manat\nO cümlədən qeyri-neft ÜDM - 3 666,1 milyon manat\nƏsas kapitala yönəldilmiş vəsaitlər - 968,5 milyon manat\nPərakəndə ticarət - 2783,1 milyon manat\nÜmumi Daxili Məhsul (ÜDM) həcmi - 5 743,1 milyon manat\nO cümlədən qeyri-neft ÜDM - 4 047,5,1 milyon manat\nƏsas kapitala yönəldilmiş vəsaitlər - 964,2 milyon manat\nPərakəndə ticarət - 3 383,6 milyon manat\nÜmumi Daxili Məhsul (ÜDM) həcmi - 4 079,4 milyon manat\nO cümlədən qeyri neft ÜDM - 2 928 milyon manat\nƏsas kapitala yönəldilmiş vəsaitlər - 974,1 milyon manat\nPərakəndə ticarət - 2 273,8 milyon manat


Asan Tələbə Portalı « Daha asan təhsil …\nFollow Asan Tələbə Portalı on WordPress.com\n(+994 70) 225 33 01\nE-mail : asantelebe@gmail.com\nŞərqi Asiya regionunun kompleks fiziki coğrafi xarakteristikası (Nurtac)\n21/08/2014 13:28 / Yorum yapın\nYüklə : Şərqi Asiya regionunun kompleks fiziki coğrafi xarakteristikası (Nurtac)\n09/08/2014 23:48 / Yorum yapın\nMeyvəsinin rəngi qırmızıdır, dadı isə turş və bir qədər şirindir. Zoğal ağacı təxminən 300 il ömür sürür. Milli.Az modern.az-a istinadən xəbər verir ki, bu meyvənin tərkibində dəmir, kalsium, fol turşusu, C, B2, B1, E vitamini var. Bu dadlı meyvənin kalorisi azdır. Bu meyvənin tərkibində 17% anti-oksidan var ki, çox sayda xəstəliklərə müqavimət göstərər. (daha&helliip;)\n09/08/2014 23:46 / Yorum yapın\nAmerikalı elm adamlarının apardığı araşdırmalar zamanı bəzi qidaların göbək əritməyə və qarın əzələsinə müsbət təsiri olduğu müəyyənləşib. Yağ yandıran və maddələr mübadiləsini sürətləndirən həmin qidaları təqdim edirik: Maddələr mübadiləsini sürətləndirən qırmızı bibər, həm də damarlardakı pis yağların təmizlənməsinə kömək edir.\nSarımsaq toxluq hissini uzun müddət saxlayır. (daha&helliip;)\n09/08/2014 23:38 / Yorum yapın\nNədir uşaq?! Nədir axı?!…. (daha&helliip;)\nHeyvanların Ana Bətnindəki Görüntülər – FOTOLAR\n09/08/2014 23:35 / Yorum yapın\nHeyvanların Ana Bətnindəki Görüntülərini sizlərə təqdim edirik.\n“Fotolar real olsaydı necə görsənərdi?” – MARAQLI\n25/07/2014 00:43 / Yorum yapın\nUşaqlıqda hər birimizin maraqlı fəaliyyəti olub, onlardan biri də kağız üzərində müxtəlif gördüyümüz əşyaları çəkmək olub.\n24/07/2014 23:43 / Yorum yapın\nYüklə : Frans Kafka “Məhkəmə”\nİbrətamiz hekayə ; Təhlükə …\n24/07/2014 22:45 / Yorum yapın\nEvin kiçik siçanı divardakı dəlikdən baxarkən cütçü və yoldaşının mətbəxtdə bir paketi açdıqlarını gördü. Öz-özünə: “İçində hansı yemək var görəsən ?” deyə düşündü. Bir müddət sonra, gördüyü paketin bir siçan tələsi olduğunu anladığında məyus olmuşdu. (daha&helliip;)\nJan Pol Sartr “Sözlər”\n24/07/2014 22:40 / Yorum yapın\nYüklə : Jan Pol Sartr “Sözlər”\nM.Qandi “Bütün insanlar qardaşdır”\n24/07/2014 22:35 / Yorum yapın\nYüklə : M.Qandi “Bütün insanlar qardaşdır”\nPortalımızda ən bəyəndiyiniz bölmə hansıdır? »\nAzərbaycan tarixi (8)\nBuraxılış işi (6)\nKitab PDF (55)\nMülkü Müdafiə (1)\nMuassir Ədəbiyyat (1)\nXarici Ədəbiyyat (3)\nƏrəb dili (6)\nİbrətamiz Hekayə (1)\nTemmuz 2014 (170)


Nazir İnam Kərimov Şəmkirdə vətəndaşlarla görüşəcək\nVergilər naziri Sumqayıt şəhərində vətəndaşları qəbul edəcək\nİqtisadiyyat Nazirliyi tərəfindən “Lisenziyalar və icazələr” portalı vasitəsilə sahibkarlara 110 elektron lisenziya verilib. Onlardan 81-i yeni verilmiş, 29-u isə müddətsiz lisenziya ilə əvəz edilmiş lisenziyalardır.\nBBN.az İqtisadiyyat Nazirliyinə istinadən xəbər verir ki, lisenziyalara əsasən, özəl tibb, əczaçılıq, layihələndirmə və tikinti-quraşdırma işləri, baytarlıq preparatlarının satışı, maye və təbii qaz təsərrüfatı obyektlərinin quraşdırılması, təhlükəli yüklərin nəqliyyat vasitəsilə daşınması, bitki mühafizə vasitələrinin və aqrokimyəvi maddələrin idxalı, qaldırıcı qurğuların, metallurgiya avadanlığının, təzyiq altında işləyən qazanların, tutumların quraşdırılması və təmiri, rabitə xidmətləri və s. sahələri əhatə edir.\nQeyd edək ki, dövlət başçısının “Lisenziyalar və icazələr” portalı haqqında Əsasnamə”nin təsdiq edilməsi barədə” 21 yanvar 2017-ci il tarixli Fərmanının icrası məqsədilə İqtisadiyyat Nazirliyi tərəfindən Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyi ilə birlikdə “Lisenziyalar və icazələr” portalı yaradılıb və bu ilin mart ayından fəaliyyətə başlayıb.\nLisenziyaların və icazələrin vahid platforma üzərindən elektron qaydada verilməsi sahibkarlığın inkişafının sürətləndirilməsində növbəti stimullaşdırıcı addımdır.\nMərkəzi Bankın “Tədqiqat bülleteni”nin növbəti nömrəsi hazırlanmışdır


Mehriban Əliyeva Cənubi Qafqazın ən nüfuzlu xanımı seçildi -\n17:35 02 Fevral 2018 Oxunub : 4287\nMəqalədə deyilir: "Bu yaxınlarda, daha dəqiq desək 2017-ci il dekabrın 26-da Moskvadakı Xilaskar İsa Kafedral Kilsə Məbədinin Taxt-tac salonunda Moskvanın və bütün Rusiyanın patriarxı Zati-müqəddəsləri Kirill Azərbaycanın Birinci vitse-prezidenti Mehriban Əliyevanı II dərəcəli Müqəddəs Mələksima Knyagina Olqa ordeni ilə təltif edib. Mehriban Əliyevaya bu mükafat “Rus Pravoslav Kilsəsinə yardımına və Həştərxan şəhərinin abadlaşdırılmasına göstərdiyi qayğıya görə” təqdim edilib. Bununla əlaqədar belə bir sual yaranır: Mehriban Əliyeva nə iş görüb ki, belə bir yüksək ordenlə təltif olunub. Sən demə, buna əsaslı səbəb var imiş. İnternetdə onun haqqında məlumat çoxdur. Biz Mehriban xanımın kimliyini və onu məşhurlaşdıran məsələləri araşdırmağa çalışdıq. Onu Cənubi Qafqazın ən nüfuzlu xanımı adlandırırlar, müasir dəbin simalarından biri hesab edirlər və artıq bir ilə yaxındır ki, ölkənin Birinci vitse-prezidenti vəzifəsində çalışır. İnsanlar bu xanımın müdrikliyinə və gözəlliyinə heyrandırlar. Mehriban Əliyeva 1964-cü il avqustun 26-da Bakıda ziyalı ailəsində anadan olub. O zaman heç kəsin ağlına da gəlməzdi ki, vaxt gələcək Mehriban xanım ən nüfuzlu siyasətçi qadınlardan biri olacaq. 1988-ci ildə İ.M.Seçenov adına Birinci Moskva Dövlət Tibb Universitetini fərqlənmə diplomu ilə bitirib. Mehriban xanım tələbəlik dövründə Azərbaycan Respublikasının indiki Prezidenti, o vaxt hələ Moskva Dövlət Beynəlxalq Münasibətlər İnstitutunun aspiranturasında oxuyan İlham Əliyevlə ailə qurub.\nZahirən kövrək bir qadın olan Mehriban Əliyeva bütün həyatını ictimai fəaliyyətə və insanlara kömək işinə həsr edib. O, dörd ildən artıq müddətdə Moskva Elmi-Tədqiqat Göz Xəstəlikləri İnstitutunda işləyib, sonra, 1995-ci ildə “Azərbaycan Mədəniyyətinin Dostları” adlı xeyriyyə fondunu yaradıb və ona rəhbərlik edib, “Naslediye-İrs” adlı mədəni-tarixi jurnal təsis edib və bu nəşrin redaktoru olub. Mehriban Əliyevanın öz ölkəsində və bütün dünyada statusunu nəzərə almamaq olmaz. Prezidentin xanımı, indi isə həm də Azərbaycanın Birinci vitse-prezidenti respublikada mühüm bir qurum olan Heydər Əliyev Fonduna başçılıq edir. 2004-cü ildə Heydər Əliyev Fondu yaradılan vaxtdan bu Fondun prezidentidir. Mehriban Əliyevanın siyasi karyerası və ictimai fəaliyyəti dövründə onun dəstəyi ilə yüzlərlə məktəb və xəstəxana tikilib. O, ehtiyacı olanlara həmişə kömək əlini uzadır.


Avropa Parlamentində AXC-nin 100 illiyi qeyd olundu – EtikXəbər\nAzərbaycan Xalq Cümhuriyyətinin (AXC) 100 illiyi Strasburqda Avropa Parlamentində təntənə ilə qeyd olunub.\nEtikxeber.az xəbər verir ki, tədbiri Avropa Parlamentinin Azərbaycan üzrə daimi məruzəçisi Norika Nikolai açaraq deyib ki, tədbirdə siyasətə görə deyil, dostluğa görə toplaşılıb:\n“Bu tədbir Azərbaycan və Avropa İttifaqı arasında dostluğun təcəssümüdür. Bu axşam dostluqdan danışacağam. Dostluğun çox sözə ehtiyacı yoxdur. Bu təntənəli tədbirdə aydın görürəm ki, dostluğumuz möhkəmdir”.\nN.Nikolai ölkəmizin qədim tarixi, mədəniyyəti barədə danışaraq, bu gün Londonun Viktoriya və Albert, Parisin Luvr, Vyananın zəngin muzeylərində Azərbaycanın milli sənət nümunələrinin nümayiş olunduğunu bildirib.\nMilli Məclisin (MM) Avropa İttifaqı–Azərbaycan Parlament Əməkdaşlıq Komitəsinin həmsədri Cavanşir Feyziyev isə bildirib ki, 100 il əvvəl müsəlman Şərqində ilk demokratik parlamentli Azərbaycan Respublikası yaranıb:\n“Birinci Dünya müharibəsindən sonra Avropada mürəkkəb siyasi vəziyyət olduğu vaxtda, ölkəmiz müstəqilliyini elan edib, demokratik, hüquqi dünyəvi dövlət qurulub. İrqindən, cinsindən asılı olmayaraq cəmiyyətin bütün üzvlərinin azadlığı və bərabərliyi təmin edilib. Bir çox Avropa ölkəsindən əvvəl qadınlara səsvermə hüququ verib”.\nC.Feyziyev ilk parlamentimiz haqqında ətraflı məlumat verərək, 100 il bundan əvvəl parlamentin ilk plenar sessiyasının keçirildiyini, ən mühüm dövlət rəmzlərinin – bayrağın, gerbin, himnin qəbul edildiyini diqqətə çatdırıb. O, 1919-cu ildə Bakı Dövlət Universitetinin təsis edildiyini, iqtisadi çətinliklərə baxmayaraq yüzlərlə tələbəyə təqaüd verilərək Avropa Universitetlərində təhsil almağa göndərildiyini qeyd edib.\nAvropa İttifaqı-Azərbaycan parlament əməkdaşlıq komissiyasının sədri Sajjad Karim parlamentlərarası əlaqələrə toxunaraq, əlaqələrin möhkəmlənməsindən söz açıb. O, Bakıda Azərbaycan parlamentinin 100 illiyinin təntənəli şəkildə qeyd olunduğunu xatırladıb.\nDelimitasiya tezliklə başa çatmalıdır – NAZİR MÜAVİNİ


MŞ-nin Şikayətlər üzrə Komissiyasının iclası keçirilib\nİki KİV-lə bağlı məsələni Şuranın «Reket jurnalistika»ya qarşı mübarizə Komissiyası araşdıracaq\nBu gün Azərbaycan Mətbuat Şurasının Şikayətlər üzrə Komissiyası növbəti iclasını keçirib. MŞ sədrinin müavini, Beynəlxalq Avrasiya Mətbuat Fondunun rəhbəri Umud Rəhimoğlunun başçılıq etdiyi komissiya 4 məsələyə baxıb.\nÖncə Bakı şəhər sakini Sadıq Murtuzayevin «Millətim» qəzetində və azinform.az saytında onun barəsində gedən yazılar barədə müraciəti araşdırılıb. Komissiya hər iki tərəf arasında anlaşma əldə olduğunu əsas götürərək məsələni həllini tapmış hesab edib. Eyni zamanda həmin kütləvi informasiya vasitələrinə tövsiyə olunub ki, gələcəkdə bu səpkili materiallar verilərkən qarşı tərəfin mövqeyinin təqdimatına şərait yaradılsın.\nİclasda Azərbaycan Respublikası Rabitə və Yüksək Texnologiyalar Nazirliyinin Dövlət Radiotezliklər İdarəsinin müraciəti əsasında iki KİV-lə bağlı rəy çıxarılıb. «Dünya» İnformasiya Agentliyinin (dia.az) baş redaktoru Məhəmməd Ərsoy şikayət döğuran yazını saytdan götürdüyünü, qarşı tərəfin mövqeyini təqdim etməyə hazır olduğunu deyib. Şikayətçi tərəf də təkliflə razılaşıb.\nİdarənin bizimdovr.az saytında gedən eyni məzmunlu yazı barədə müraciəti müzakirə olunarkən narazılıq doğuran materialın həmin xəbər portalından da götürüldüyü bildirilib. Lakin vurğulanıb ki, bu yazı eyni adlı qəzetdə də yayımlandığından məsələyə baxılmalıdır. Qəzetin adı isə Mətbuat Şurasının «qara siyahı»sında olub və ötən il MŞ-nin «apellyasiya qrupu»nun təqdimatı əsasında oradan çıxarılıb. Bu qrupun qaydalarında isə göstərilir ki, belə KİV-lər barədə MŞ-də yenidən şikayətə baxılarsa, məsələ qeyd-şərtsiz Şuranın «Reket jurnalistika»ya qarşı mübarizə Komissiyası tərəfindən də araşdırılmalıdır. İclasda «Bizim dovr» qəzeti ilə bağlı da belə rəy qəbul olunub.\n«Qərb xəbərləri» qəzeti barədə qərar da Şuranın «Reket jurnalistika»ya qarşı mübarizə Komissiyasının yekun rəyi əsasında çıxarılacaqdır. Müzakirələr zamanı təsisçisi dünyasını dəyişmiş mətbu nəşrdə özünü baş redaktor kimi göstərən Bəynişan Kəpəzin peşə etikası ilə bir araya sığmayan hallara yol verməsi, Şəmkir rayonunun Təzəkənd kənd sakini Təranə Ələkbərovanın şərəf və ləyaqətinin təhqirinə yönələn yazı dərc etməsi yolverilməz hallar kimi dəyərləndirilib.\n«Bələdiyyə həyatı» qəzetinə (baş redaktor Cümşüd İsgəndər) isə Azərbaycan Mətbuat Şurasının xəbərdarlığı edilib. Rəydə bildirilib ki, mətbu nəşr şikayət doğuran yazıda «Azərbaycan Jurnalistlərinin Peşə Davranışı Qaydaları»nın bir sıra prinsip və bəndlərinin tələblərini pozub, Quba rayonunun Qaraçay kənd sakinləri Tahir Ərzumanovun və Zülfiyyə Əliyevanın şərəf və ləyaqətinin təhqirinə, işgüzar nüfuzunun aşağılanmasına yönələn fikirlər təqdim edib.\nQəzetə hər iki şəxsdən üzr istənilməsi də tövsiyə olunub.


Qələbə ilə açılan səhərlərdən biri...\n15:02 18 Yanvar 2021\n27 ildən sonra kəlbəcərlilər qalibiyyətlə öz doğma yurdlarına qayıdırlar\nSüsənli-sünbüllü, lalalı dağlar 27 il idi ki, kəlbəcərlilərin gözlərində dumana-çənə bürünürdü. Çünki bu illərdə Kəlbəcərə yaz gəlmədi. Sazın-sözün beşiyi olan bu yurdda yağı dilində danışırdılar. Çal-çağırlı günlərini də itirmişdi...\nDüşmən tapdağında qalan bütün torpaqlarımız dekabrın 1-dək Ermənistan silahlılarından azad ediləcək. Kəlbəcəri noyabrın 15-dən boşaltmağa başlayan erməni vandalları onlara doğma olmayan ev-eşiyimizi, ormanlarımızı belə odlara qalamaqdan çəkinmədilər. Bu barbarlığa dünya xalqları nifrətlə baxdı ekranlardan.\nBiz Kəlbəcərimizə qayıdırıq! Gözlərin aydın olsun, məzarı Ağdabanda 28 ildir ki, qalan, ziyarətinə gedə bilmədiyimiz Dədə Şəmşir! Ruhun duydu, ziyarətinə gəlir ellərin, şeirdillilərin...\nKəlbəcərin 1993-cü ildə işğalı Dədə Şəmşirin yurd saldığı Ağdaban kəndinin yağılar, daşnaklar tərəfindən odlara qalanmasından, yer üzündən silinməsindən başlamışdı.\nAğdabanın 8 aprel 1992-ci il tarixli səhəri heç vaxt yaddan çıxmaz. Ağdabanın tarixinə həmin gün qara hərflərlə yazılıb. Əslində, qan qırmızı rənglə - şəhid qanıyla yazılıb o gün.\nAğdabana aprelin 8-də səhər tezdən çatmışdıq. Yağılar kəndi tar-mar edib, dağıtdığından baxmaq olmurdu bu yerlərə. Od vurulmuş evlərdən hələ də burum-burum qara tüstü qalxırdı. Çapar tərəfdən atılan toplar bizdən o yana düşüb "salamat qalmış” bir neçə evi də dağıtdı. Kəndin köməyinə gəlmiş müdafiəçilər düşməni susdurmağa çalışsalar da, bunun heç bir əhəmiyyəti yox idi. Ağdaban qan içində boğulur, "tüstüsü başından çıxırdı”...\nKəlbəcərin Yolaşan adlanan yerində Şəhidlər xiyabanı salınırdı. Bu xiyabana ilk şəhid karvanı yolu başlamışdı. Bu qara karvan ağdabanlıların idi...\n1989-cu il iyulun 11-də tütün sahəsində çalışan ağdabanlı qadınlar 7 erməni silahlı quldurunu tutmuşdular. Rayon prokurorluğu istintaqa başlamışdı. Respublika Prokurorluğu isə işin DQMV hərbi komendantının sərəncamına göndərilməsinə göstəriş vermişdi. İyulun 14-də həmin erməni quldurlarını Xankəndiyə, guya, istintaqa aparmaq üçün rus hərbçilərinin müşayiəti ilə Kəlbəcərə 2 hərbi helikopter gəldi. Nədənsə, onlar nəzərdə tutulmuş meydançaya deyil, şəhər stadionuna endilər. Erməni quldurlarını götürüb qalxarkən vertolyotlardan birinin pərləri elektrik dirəyinə toxundu. Helikopter "müvazinətini itirərək” stadionun yanındakı divarın dibinə düşdü. Bu zaman onun "dəmir qanadları” burada futbol oynayan məktəbyaşlı uşaqları biçib-tökdü. O gün Kəlbəcər 8 azyaşlı məktəblinin qanında boğuldu. Kim idi onlar: ermənilərə güllə atanmı?! Bəs nə idi onların günahsız axan qanına bais?!\nAprelin 7-dən 8-nə keçən gecə ermənilər gecə ikən hücum edərək Ağdabanı ikinci Xocalıya çevirdilər. Hücumdan xəbərsiz kənd əhalisi başıaçıq-ayaqyalın qarlı meşələrə, dağlara dağıldılar. Kəndi müdafiə edən kiçik dəstə ermənilər tərəfindən məhv edildiyindən əhali müdafiəsiz qalmışdı. Bu qanlı faciə zamanı 32 nəfər dinc əhali - qoca, qadın, uşaq həlak oldu, iki nəfər evdə diri-diri yandırıldı, 7 nəfər girov götürüldü. Kənd bütünlüklə demək olar ki, odlara qalandı. Səhər tezdən köməyə gələn yerli özünümüdafiə batalyonunun 6 döyüşçüsü həlak oldu. Kəndə yardıma gedən hərbçilər və mülki adamlar yollarda gülləbarana tutuldular.\nAğdaban faciəsi ermənilərin Kəlbəcərə qarşı başladığı böyük müharibənin siqnalı idi. Ağdabanın ermənilərin əlində olması digər kəndlərin işğalını asanlaşdırar, Murov yolunun quldurlar tərəfindən tutulmasına və beləliklə də 52 min nəfərlik əhalinin tamamilə məhvinə gətirib çıxarardı.\nAğdaban iki dəfə erməni quldurları tərəfindən darmadağın edildi. 8 aprel 1992-ci il Ağdabanın faciəsi kimi yaddaşlara yazıldı. Ermənilər Ağdabanı təkcə strateji məkan olduğu üçün deyil, Kəlbəcər ədəbi mühitinin beşiyi kimi də çoxdan hədəfə almışdılar. Məhz ona görə də hələ 1990-cı il iyul ayının 11-də Ağdərənin Otaqqaya ərazisində Tərtər-Kəlbəcər marşrutu ilə gedən (150-yə yaxın maşından ibarət) karvanın qarşısını kəsərək Çimnaz Şəmşir qızını, milis mayoru, Zərdab rayon milis rəisinin müavini Şahlar Şükürovu (Azərbaycanın Milli Qəhrəmanı), Aslan Xıdırovu, ittifaq miqyaslı "İstisu” sanatoriyasında müalicəyə gedən yüzlərlə dinc sakini (əksəriyyəti xəstə və qocalardan ibarət) terror nəticəsində qətlə yetirmişdilər.\nAğdabanın ikinci faciəsi 26 mart 1993-cü ildə yazıldı. Həm Ağdərə, həm də Ermənistanın Basarkeçər rayonu istiqamətindən hücuma məruz qalan, müdafiə olunmayan kənd əhalisi qarlı-çovğunlu günlərdə dədə-baba yurdlarından ayaqyalın-başıaçıq, bütün əmlakını ataraq dəniz səviyyəsindən 3400 metr yüksəklikdə olan Murovdağ aşırımından qaçmağa məcbur edildi. Siyasi oyunların, daxili çəkişmələrin nəticəsində və satqın hərbçilərin xəyanətindən 52 min nəfər kəlbəcərli doğma yurdundan qovuldu.\nAğdabanın 26 mart 1993-cü ildə ikinci dəfə işğalı Kəlbəcərin tamamilə Ermənistan tərəfindən zəbt olunması demək idi. Bundan sonra Kəlbəcər hər tərəfdən mühasirəyə alınaraq 1993-cü il martın 31-dən aprelin 2-dək Ermənistan silahlı qüvvələri tərəfindən tamamilə işğal edildi.\nBu yurdun işğalı nəticəsində 53340 nəfər didərgin düşüb, 55 hərbçi, 511 sakin öldürülüb, 321 nəfər əsir götürülüb və itkin düşüb, minlərlə sakin yaralanıb. Rayonun 3 Milli Qəhrəmanı var. Bu işğaldan sonra BMT Təhlükəsizlik Şurası 822 saylı qətnamə qəbul edib. Qətnamədə bütün işğalçı qüvvələrin Kəlbəcər və Azərbaycanın digər işğal olunan rayonlarından dərhal çıxarılması tələb olunub. Lakin Ermənistan həmin qətnamədən irəli gələn öhdəlikləri yerinə yetirməyib. Hazırda Kəlbəcər əhalisi məcburi köçkün kimi Azərbaycanın 60-a yaxın rayonunun 700-dən artıq yaşayış məntəqəsində müvəqqəti məskundur.\nHər gecənin bir işıqlı səhəri var. İşğal altında inləyən yurdlarımızın, eləcə də Kəlbəcərin, Ağdabanın üstünə artıq gün doğub. Səmamız da məqsədimiz, məramımız və amalımız kimi aydındır, işıqlıdır, nurludur. Kəlbəcərə gedən yol Ağdabandan başlayır.


Naxçıvan-Kraków aviabiletlər - bütün Naxçıvan-Kraków teyyare bileti qiymətləri | Trips\nNaxçıvan - Kraków\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Naxçıvan-Kraków təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nNaxçıvan-Kraków aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Naxçıvan-Kraków biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Kraków - Naxçıvan istiqamətinə


Bakı metrosunda yenilənmiş ilk qatar xəttə buraxılıb - Azinforum.az İnformasiya Portalı\nAna səhifə / Sosial / Bakı metrosunda yenilənmiş ilk qatar xəttə buraxılıb\nBakı metrosunda yenilənmiş ilk qatar xəttə buraxılıb\nBakı Metropoliteninin “Nərimanov” elektrik deposu ərazisində istifadəyə verilmiş vaqonların əsaslı təmiri sexində tamamilə yenilənmiş ilk qatar xəttə buraxılıb.\nBu barədə Bakı Metropoliteni Qapalı Səhmdar Cəmiyyətinin mətbuat xidmətinin rəhbəri Bəxtiyar Məmmədov məlumat verib.\nOnun sözlərinə görə, ən müasir standartlara uyğun olaraq təchiz edilmiş bu sexdə qatarlar nəinki əsaslı şəkildə təmir olunur, həm də modernləşdirilir: “Bununla “Bakı Metropoliteni” QSC yaradıldıqdan sonra reallaşan ən böyük və tarixi layihələrdən biri həyata vəsiqə alıb. Bu isə vaqon parkının sağlamlaşdırılması, istismar xərclərinin azaldılması, yeni iş yerlərinin açılması, yeni tipli səriştəli kadrların hazırlanması kimi iqtisadi əhəmiyyətli məsələlərdə yüksək səmərəyə nail olunması istiqamətində tarixi addım deməkdir. Nəticədə, qatarlar görkəmini tamamilə dəyişir, ən əsası, onların hərəkət təhlükəsizliyi artırılır, texniki xarakteristikası xeyli yaxşılaşdırılır, istismar və qulluq prosesi asanlaşır, işçi əməyindən daha səmərəli istifadə etməyə şərait yaranır”.\nB.Məmmədov bildirib ki, əsaslı təmir olunmuş qatarda diqqəti çəkən ilk mühüm yenilik baş vaqonların ön hissəsinin dəyişdirilərək daha keyfiyyətli və zərbəyə davamlı kompozit materialdan hazırlanmasıdır: “Onun digər bir konstruktiv üstünlüyü isə maşinist kabinasını bir qədər genişləndirməklə idarəetmə üçün daha rahat şəraitin yaradılmasıdır. İnformasiya tabloları tam elektronlaşdırılmış, maşinist kabinasının güzgüləri daha funksional, vaqonun ön şüşəsi daha etibarlı və keyfiyyətli, təbii şəraitin təsirlərinə davamlıdır. Mühüm yeniliklərdən biri qatarın idarəetmə pultudur. Elektron əsaslı yeni idarəetmə stansiyası, eləcə də əvvəlki rele sisteminin yeni nəsil analoqları ilə əvəzlənməsi, yumruqcuqlu kontrollerin daha kiçik ölçülü təmassız maşinist kontrolleri ilə əvəzlənməsi idarəetmə sistemini təkmilləşdirməklə, onu daha etibarlı, uzunömürlü və müasir edib. Vaqonlarda köhnə qovşaqlar yeni nəsil avadanlıqları ilə əvəzlənib. Yeniliklər texnoloji baxımdan əhəmiyyətini itirmiş, istifadəsinə ehtiyac qalmayan bir sıra qovşaqları tamamilə aradan çıxarılıb”.\nMetro rəsmisi bildirib ki, son illərdə istehsaldan çıxarılmış bir sıra detalların yeni nəsil nümunələri ilə əvəzlənməsi qatarların istismar problemlərini azaldaraq, qatarın bir dövrlər xroniki probleminə çevrilmiş xətdə qalmaq təhlükəsini aradan qaldırır. Bu mənada əhəmiyyətli yeniliklərdən biri əvvəlki problemli reostat kontrollerində dəyişiklik edilərək, impulslu addım mühərriki tətbiq edilməsidir. Tez-tez sıradan çıxdığına görə, mütəmadi təmir edilən hava kompressorunun, pnevmatik xəttin kontaktor qutularının əvəzinə, Almaniya və Rusiya istehsalı olan müasir və texniki xidmət tələb etməyən müvafiq avadanlıqlar tətbiq edilib. Köhnə radiostansiyalar daha müasirləri ilə əvəzlənib və təhlükəsizlik baxımından mühüm əhəmiyyət kəsb edən “dispetçer-maşinist” rabitəsini təkmilləşdirib. Modernləşdirmə işləri çərçivəsində idarəetmə sxemində edilən daha 10-dan artıq dəyişiklik nəticəsində qatarın hərəkətini təmin edən qovşaq və detalların sayı azaldılıb, funksionallığı artırılıb. İşin miqyasına nümunə kimi vaqon intiqalının idarəetmə naqillərinin 60 faizinin ixtisar edilməsi qeyd oluna bilər. Ən əsası, bu yeniliklər hazırda istismarda olan və innovasiyalar baxımından ən yüksək – 4-cü nəslə məxsus vaqonlarda tətbiq edilir. Bu xüsusda vaqonların sxemlərindəki nasazlıqlar barədə məlumatın maşinist pultunda əksini tapması, maşinist kontrollerinin və SAT qurğusunun komandalarının emal edilməsi, maşinist kontrollerinin diaqnostikası, yan qapılara ayrı-ayrılıqda nəzarət edilməsi, nasazlıqların arxivləşdirilməsi, baş vaqonların dartı intiqalının işi barədə məlumatın tam alınması və s. qeyd oluna bilər. Ümumiyyətlə, sexin fəaliyyətə başlamasının əhəmiyyətli üstünlüyü təmir həcminin ölkə xaricində deyil, məhz yerli şəraitdə təşkil edilməsidir. Çünki bununla küllü miqdarda vəsaitə qənaət edilir. Uzaq keçmişdən ötən yaxın dövrlərə qədər əsaslı təmir müddəti yetişən vaqonlar Moskva metropoliteninə, Moskva Elektrik Qatarlarının Təmiri Zavoduna və onun Tbilisidəki filialına göndərilirdi. Sovet dönəmində bu məsələ vahid mərkəzdən idarə olunduğundan asanlıqla həll edilirdi. Müstəqillik illərində vəziyyət dəyişdi və dövlətlərarası münasibətlər müstəvisində özünə yer almaqla iqtisadi-siyasi maraqlar, inhisarçılıq niyyətlərinin təsiri ilə üzləşirdi.\nBu günlərdə sexdə daha 5 vaqon üzərində iş başlayıb. Ötən qısa müddətdə əldə olunan təcrübə bu vaqonlarda modernləşdirmənin daha geniş miqyasda tətbiqinə şərait yaradıb. Bu isə istismara verilmiş yeni sahənin imkanlarının get-gedə genişlənəcəyindən xəbər verir. (Trend)\nÖncəki Mehriban Əliyeva qiymə bişirdi – Foto\nNövbəti Bu uşaq iki aydır küçələrdə yaşayır – VİDEO


Küçəyə atılan kibrit qutuları... - - Vüsal Bağırlı\nKüçəyə atılan kibrit qutuları... - Vüsal Bağırlı\nNevroloji, psixoloji, narkoloji dispanserlər, təcridxanalar, mərkəzlər görərkən, yadıma Anton Çexovun 6 nömrəli palata povesti düşür. Bu povestdə dahi yazıçı dispanser, təcrdixana həyatının, ağır iztirabların, çəkilən zillətin, əzabın real, dolğuntəsvirini vermişdir.\nBu mənada, bir çoxlarının“əşi elə bu cür insanların qırılması, həyatdan getməsi məsləhətdir” fikri ilə qarşılaşırıq.\nBəs, insanlar haqqında belə qəti və qəddar hökmün çıxarılması hansı məntiqə, hansı düşüncəyə sığar? Axı onların içərisində, zərərli vərdişdən qurtularaq, normal həyata, ailəsinin yanına qayıdanlar heç də az deyil?!\nBir neçə il bundan əvvəl isə, yenə yaşadığım binaın yuxarı mərtəbəsində, cavan ər və arvaddan ibarət bir “həkim” ailəsi peyda oldu. Onlar çəkinmədən, usanmadan, azad və sərbəst şəkildə narkotik vasitələrin satışı ilə məşğul olurdular. Ətrafda yaşayan insanların, qonum-qonşunun çoxsaylı şikayətlərinə baxmayaraqcütlük hər hansı şəkildə məsuliyyətə cəlb olunmurdu.


'Əfqan Muxtarlı karsa salınıb'\nHəbsdəki jurnalist Əfqan Muxtarlının cərimə kamerasına salındığı bildirilir.\nBu haqda «Turan» agentliyinə jurnalistin həyat yoldaşı Leyla Mustafayeva danışıb. Onun sözlərinə görə, Ə.Muxtarlını tibb məntəqəsinə icazəsiz getməsi adı ilə oktyabrın 7-də cəzalandırıblar: «Tibb məntəqəsinə getməsini bəhanə ediblər. Əfqan dərman üçün icazə alıb məntəqəyə gedib. Karsa (cərimə kamerası-R) salmaqda əsl səbəb onun Azərbaycan Xalq Cəbhəsi Partiyası sədrinin müşaviri Məmməd İbrahimin yastığının altından bıçaq tapılmasına etiraz etməsi olub».\nL.Mustafayevanın sözlərinə görə, Ə.Muxtarlını bir saatdan artıq karsda saxlayıblar.\n«Ancaq ardınca telefon danışıqlarına yenidən məhdudiyyət qoyublar», - həyat yoldaşı deyib.\nƏdliyyə Nazirliyinin Penitensiar Xidmətindən, hələlik, L.Mustafayevanın söylədiklərinə münasibət öyrənmək mümkün olmayıb. Ancaq bu qurum rəsmiləri, bir qayda olaraq, bəyan edirlər ki, cəzaçəkmə müəssisələrində məhbuslarla yalnız qanun çərçivəsində davranılır.\nƏ.Muxtarlı 16 Saylı Cəzaçəkmə Müəssisəsində saxlanır.


Türkiyə dənizçilərin xilas edilməsi üçün hərəkətə keçdi - Unikal.org\nTürkiyə rəsmiləri Nigeriya sahillərində "Mozart" gəmisinin dəniz quldurları tərəfindən qaçırılan heyət üzvlərinin tapılması istiqamətində fəaliyyətə başlayıb.\nUnikal.org "Anadolu" agentliyinə istinadən xəbər verir ki, Türkiyə Prezidenti Rəcəb Tayyib Ərdoğan və xarici işlər naziri Mövlud Çavuşoğlu ilə gəminin dördüncü kapitanı Furkan Yaren arasında telefon danışığı olub. Ölkə rəhbərliyinə son vəziyyətlə bağlı məlumat verilib.\nXatırladaq ki, ötən gün Türkiyə şirkətinə məxsus "Mozart" adlı yük gəmisinə Nigeriya sahillərində dəniz quldurları tərəfindən hücum edilib. Gəmidə olan 19 nəfərdən 15-i girov götürülüb, 1 nəfər isə öldürülüb. Öldürülən şəxs azərbaycanlı mühəndis Fərman İsmayılovdur.


“5 nəfərə ölüm kabusu yaşadan sürücü hələ də azadlıqdadı" - Azinforum.az İnformasiya Portalı\nAna səhifə / Media / “5 nəfərə ölüm kabusu yaşadan sürücü hələ də azadlıqdadı”\n“5 nəfərə ölüm kabusu yaşadan sürücü hələ də azadlıqdadı”\nBir müddət bundan öncə Dirli Qurbani Məclisinin üzvülərindən 5 nəfər cəbhə xəttində hərbi xidmətdə olan əsgərlər üçün konsert verməyə gedərkən Kürdəmir rayonu ərazisində avtomobil qəzasına uğramışdı. Həmin qəzada bir nəfər aşıq dünyasını dəyişdi, ağır xəsarət alan Aşıq Dərya Mərdanzadə Bakıdakı Neyrocərrahiyyə Xəstəxanasında iki dəfə ağır kəllə-beyin əməliyyatı keçirdi.\nAzNews.az Aşıq Dərya Mərdanzadənin müsahibəsini təqdim edir:\n-Hadisədən xeyli keçib. Aşıq Dərya Mərdənzadə həmin qəzanın təsiri altından çıxa bilib?\n-Biz hərbi hissəyə əsgərlər üçün konsert verməyə gedirdik. Mən çox vətənpərvər aşığam. Ümumiyyətlə, aşıq vətənpərvər olmalıdır. Cəbhə bölgələrdə nə vaxt tədbir olubsa, orada həmişə başda mən olmuşam. Demişəm ki, belə tədbirlər mənsiz olmaz. Amma etiraf edim ki, bəzi insanlar belə deyil. Ona əsgərlər üçün nəzərdə tutulan konsertlərə dəvət alanda “vaxtım yoxdur, başqa işlərim var” və s. bəhanəsi ilə aradan çıxıb. Onlar bilmir ki, vətənə qulluq edənlərin bizim dəstəyimizə ehtiyacı var. Vətən bizimdir. Ona görə də hər bir sənət adamı vətən deyib əsgərlərin yanında, cəbhə bölgəsində olmalıdır. Biz də sənətimiz, səsimizlə onlara dəstək oluruq. Onları bir gün də olsa sevindirmək savabdı. Biz də həmin konsertə gedəndə sürücü məsuliyyətsizliyinin qurbanı olduq. Dəhşətli bir qəza idi. Allah heç kəsə yaşatmasın.\n-Hadisə necə oldu? Ümumiyyətlə, qəzanı, o günü xatırlayırsınız?\n-Çox təəssüf… Həmin günü tamamilə xatırlaya bilmirəm. Çünki mən sürücü əhlikefliyinin ucbatından ağır yaralandım, zədələr aldım. Başımdan iki dəfə əməliyyat olundum. Sadəcə, yanımda, ətrafımda olan insanlar indi həmin hadisəni danışır. Və hardasa düşünürəm ki, onlar düz deyir.\n-Qəzada maşında neçə nəfər var idi?\n-5 nəfər idik. Onlardan biri jurnalist idi. Qarşıda oturan Həsən adlı aşıq elə oradaca dünyasını dəyişdi. Yerdə qalan sərnişinlər qəza vaxtı müxtəlif dərəcəli bədən xəsarəti aldılar. İndi kənardan baxanda cərahiyyə əməliyyatı aparılan yerlər aydın görünür.\n-Yəni, qəza sizdə həm də iz qoyub?\n-Bəli, nə yazıq ki, biz o izi hələ daşımaq məcburiyyətindəyik. Çünki maddi vəziyyətimiz imkan vermir ki, o izi itirək. Üçüncü dəfə əməliyyat olunmalıyam. Buna isə maddi gücümüz yoxdur.\n-Üçüncü əməliyyat Bakıda olmalıdır, yoxsa xarici ölkələrdə…Həkimlər nə deyir?\n– Bu barədə danışmaq çox çətindir. Hər dəfə o hadisəni xatırlayanda yenidən qəza keçirmiş kimi oluram. Yəqin nə vaxtsa üçüncü dəfə əməliyyata girəcəm.\n-Aşıqlar Birliyində vəziyyət necədir, gedib-gəlirsiiz?\n-Sizə bu ağır faciəni yaşadan, bir nəfərin ölümünə, 4 nəfərin isə müxtəlif bədən xəsarəti almasına səbəb olan sürücü deyəsən cəzasız qalıb?\n-Sürücü həbs olunmadı. Artıq belə şeylərə alışmalıyam.\n-Bəli, özü də tez-tez. Aşıqların tədbirlərində iştirak edirəm, onların həyat və yaradıcılığı haqda kitablarla maraqlanıram. Bu gün cəmiyyətdə aşıq sənətinə meyillik var. Əvvəl bu sənətə üz tutanlar az idi, indisə çoxalmaqda davam edir. Bu da sənətin inkişafından xəbər verir.\n-Deyirsiniz ki, aşıq sənətinə üz tutanlar çoxalır. Sözlərinizdən belə başa düşülür ki, Aşıqlar Birliyi mərhum şair Zəlimxan Yaqubun deyil, Məhərrəm Qasımlının rəhbərliyi dövründə daha qabarıqdı?\n-Hər ikisinin öz yeri var. Zəlimxan müəllimin dövründə Aşıqlar Birliyinin bir başqa özəlliyi vardı, Məhərrəm Qasımlının da həmçinin. Məhərrəm Qasımlı sədr olmamışdan öncə bu sənətdə olub, aşıqlara dəstəyini əsirgəməyib. Onun televiziyada gözəl verilişi var, istedadlı aşıqlar onun sayəsində tanınır. O, istedadlı aşığı kənarda qoymaz.\nÖncəki Arizona Nümayəndələr Palatasının üzvü Zəhranın öldürülməsi ilə bağlı Serj Sarqsyana açıq məktub yazıb\nNövbəti “Əli Abbasov əvəzimizə pul ödəmək istədi, qoymadılar!” – Keçmiş sədrdən şok etiraf


“Azərbaycandan Ukraynaya uçan təyyarələrin hərəkətində hər hansı məhdudiyyət yoxdur. Bu gün də Kiyevə bir uçuş var”. Bu sözləri Publika.az-a açıqlamasında "Azərbaycan Hava Yolları" Qapalı Səhmdar Cəmiyyətinin (AZAL) xidmət rəisi Məhərrəm Səfərli deyib.\nUçuşlara məhdudiyyət qoyulmasına gəlincə, M.Səfərli bu barədə hər hansı qərar olmadığını deyib:\n“Uçuşlara məhdudiyyət qoyulması barədə hər hansı məlumatın yoxdur. Demək olar, hər gün Kiyevə uçuş var”.\n"AZAL"dan verilən məlumata görə, "Azərbaycan Hava Yolları"nın təyyarələri ilə Azərbaycandan Ukraynaya, o cümlədən Kiyevə aviareyslər Rusiya ərazisi üzərindən həyata keçirilir. Təyyarələr hərbi əməliyyatların getdiyi ərazilərin üzərindən keçmirlər.\n"Əvvəllər aviareyslər Ukrayna ərazisi üzərindən keçirilirdi, lakin indi onlar Rusiya ərazisi üzərindən həyata keçirilir".\nXatırladaq ki, “Malayziya Hava Yolları”na məxsus “Boinq-777” sərnişin təyyarəsi Ukrayna ərazisində, Rusiya sərhədinin 60 kilometrliyində vurulub. Qəza təyyarənin Rusiya sərhədlərinə girməyə bir neçə dəqiqə qalmış baş verib. Təyyarə Amsterdamdan Kuala-Lumpura hərəkət edirdi. Ukrayna üzərində təyyarə 10 min metr yüksəklikdə uçurdu.Aviaqəzanın qurbanları 283 sərnişin, 15 ekipaj üzvü olmaqla 298 nəfərdir.\nBu hadisə ilə əlaqədar olaraq, bir çox aviaşirkətlər Ukrayna səmasından imtina edib.


Azərbaycan Yaşıllar Partiyası ekoloji layihələrin həyata keçirilməsinin təxirə salınmasından narahatdır\nSiyasət 2 Mart 2009 17:51 (UTC+04:00)\nAzərbaycan, Bakı, 02 mart / Trend , müxbir C.Babayeva / Azərbaycan Yaşıllar Partiyası (AYP) hökumətin dünya maliyyə böhranı ilə bağlı bir sıra ekoloji layihələrin həyata keçirilməsini təxirə salmasından narahatdır.\n"Maliyyə böhranını səbəb gətirərək ekoloji layihələrin gələcəyə saxlanması ekoloji problemlərin nəticələrini dəfələrlə ağırlaşdıra bilər. Ekoloji fəsadların insanların səhhətinə edəcəyi təsiri isə heç bir vəsaitlə aradan qaldırmaq mümkün olmayacaq", - bazar ertəsi Trend -a Azərbaycan Yaşıllar Partiyasının (AYP) sədri Mais Güləliyev bildirib.\n"Xarici neft şirkətlərinin Xəzər dənizinin fauna və florasına vurduğu ziyan həmin neft şirkətlərinin gəlirlərindən tutulan vəsait hesabına aradan qaldırılmalıdır", - o, deyib.\nAYP sədrinin sözlərinə görə, ekoloji problemlərin həllini sonraya saxlamaq olmaz. Ekoloji problemlər təbəqəsindən, tutduğu vəzifədən asılı olmayaraq, hamını narahat etməlidir. Azərbaycanın ekoloji problemləri ona yaxın olan regionlara da təsir edir. Ona görə də ekoloji problemlərin aradan qaldırılması üçün hamı səy göstərməlidir", - Güləliyev deyib.\nGüləliyev deyib ki, Yaşıllar Partiyası yalnız ekoloji problemləri araşdırıb ictimaiyyətə və dövlət orqanlarına çatdırır.


Xaçmazın icra başçısı bu ailə ilə niyə maraqlanmır? - GİLEY » Xeberlerdepartamenti.com\nTarix : 4-12-2020, 19:51 Oxunub : 85 Bölmə :Gündəm\nXaçmaz rayonu, Dağıstan küçəsi, ev 36, mənzil 11 ünvanında yaşayan Leyla Novruzəliyeva tənha anadır, üç azyaşlı oğlu var. Dörd il öncə həyat yoldaşından ayrılıb. Deyir ki, eşitmə-danışma məhdudiyyəti olan keçmiş həyat yoldaşı onu və oğullarını döyürmüş. DİA.AZ xəbər verir ki, boşanandan sonra da keçmiş həyat yoldaşı ilə eyni evdə yaşamağa məcbur olub:\nLeyla Novruzəliyeva boşanandan sonra səyyar bərbər kimi fəaliyyətə başlayıb. Deyir ki, öncələr övladlarını birtəhər dolandırırdı. Lakin il başlayandan işləri qaydasında getmir. Öncə koronavirus (COVID-19) pandemiyası, ardınca isə müharibə onu işsiz qoyub: “Yay aylarında az-çox müştəri olurdu. Müharibədən sonra vəziyyət daha da ağırlaşdı, hər yer bağlıdır. Anayam, sosial yüküm, məsuliyyətim var. Peşəm üzrə olmayan işə də razıyam, təki uşaqlarım ac qalmasın. Qabyuyan, satıcı, xadimə işi ilə bağlı hər yerə müraciət etmişəm, amma bir nəticəsi yoxdur”.\nOktyabr ayından ölkənin bir sıra şəhər və rayonlarında epidemioloji vəziyyətin kəskinləşməsi ilə əlaqədar yenidən xüsusi karantin rejimi tətbiq edilib. Xaçmaz rayonu da bu siyahıya daxildir. Şikayətçinin sözlərinə görə, karantin rejimi sərtləşdiriləndən sonra dövlət tərəfindən heç bir maliyyə dəstəyi almayıb: “Dövlətdən heç bir yardım görməmişəm. Ünvanlı sosial yardım da almıram. 190 manat üçün müraciət etdim, onu da vermədilər. İş yerləri bağlanıb, camaatda da pul yoxdur. Saç ustasına müraciət edənlər tamamilə azalıb. Dövlətdən pul istəmirəm, heç olmasa məni işlə təmin etsinlər. Tək canımla gələcəyin üç əsgərini böyüdürəm. Beş ilə yaxındır ki, Xaçmaz Rayon Məşğulluq Xidmətində qeydiyyatdayam. Hər dəfə gedəndə deyirlər ki, nəsə olsa çağıracağıq. İşlə təmin etmirlər, bu bir yana, ora gedəndə vətəndaşlarla kobud rəftar edirlər, az qalırlar ki, qovsunlar”.\n“Karantindən əvvəl uşaqlarımı ac qoymurdum, onların yeməyini təmin edə bilirdim. İndi isə vəziyyət çox ağırdır”, - şikayətçi belə deyir. Söyləyir ki, Dövlət Məşğulluq Agentliyinin “e-sosial.az” saytında işsiz kimi qeydiyyatdan keçib: “Tez-tez şəxsi kabinetimə daxil olub, vakansiyalara baxıram. Noyabrın 27-də “e-sosial.az”dan telefonuma SMS gəldi ki, iş axtarmaqla bağlı təklifimə cavab olaraq, saytdakı şəxsi kabinetimə fərdi məşğulluq proqramı yerləşdirilib. Üzərindən iki gün keçməmiş, oktyabrın 30-da ikinci mesaj gəldi ki, guya mən fərdi məşğulluq proqramından imtina etmişəm. Mesajda qeyd olunurdu ki, “Məşğulluq haqqında” qanunun 5.10.4-cü maddəsinə əsasən işsiz kimi qeydiyyatdan çıxarılıram. Bununla bağlı nazirliyin “142 Çağrı mərkəzi”nə zəng etmədim. Çünki əvvəllər dəfələrlə zəng etmişəm, xətdə gözləyirsən, balans qurtarır, amma probleminə həll cavabı ala bilmirsən. Buna görə də qərara aldım ki, Xaçmaz Rayon Məşğulluq Xidmətinə gedim, məsələni onlarla aydınlaşdırım. İdarənin qarşısında millət vardı, təkcə mən deyildim. Heç kimi içəri buraxmadılar. Məlum oldu ki, çox insana SMS gəlib. Mərkəzin işçiləri gələnləri içəri buraxmır, hətta reaksiya vermirdilər. Sonra gördülər ki, camaat hay-küy salır, çıxıb dedilər ki, biz bilmirik, nazirliyə müraciət edin. Məşğulluqdan bizi kobud şəkildə yola salandan sonra, camaatla qərara aldıq ki, dərdimizi Xaçmaz Rayon İcra Hakimiyyətinə deyək. Əlbət, bu qurumda dərdimizə qulaq asarlar, çarə taparlar. Təəssüf ki, icrada da eyni cavabı aldıq. Dedilər ki, biz işlə təmin edən qurum deyilik. Əmək və Əhalinin Sosial Müdafiəsi Nazirliyinə ya faks, ya da məktub göndərin. Məktub göndərmədim, səbəbi də odur ki, dəfələrlə işsizlik problemimlə əlaqədar bir çox qurumlara yazmışam. İki manat pul verib, məktub yollayırsan, əziyyət çəkib cavab da yazmırlar. Düzdür, iki manat böyük məbləğ deyil. Amma hazırkı vəziyyətdə də mənim üçün böyük məbləğ sayılır”.\nBaşçının 5 villası var, vətəndaş isə çöllərdə ...\n"Günlərlə quru çörəyi belə tapmırıq" - GİLEY ...\nAynişan həyat yoldaşından ayrılıb? ...\n"Ərim məni o qədər döyürdü ki, gözüm, ağzım ...\nEmin Ağalarov keçmiş həyat yoldaşına bahalı ev ...\nMustafanın keçmiş arvadı sevgilisindən ayrıldı ...


“BMT Amerikanın təklifinə yox dedi. Birləşmiş Ştatlar isə İran tenkerlərini həbs etdiyini açıqladı”\nAmerika Birləşmiş Ştatları, İrandan Venesuellaya neft daşıyan 4 tankeri, Tehrana istiqamətlənən embarqoları pozduğu səbəbiylə həbs etdiyini açıqladı. Xatırladaq ki, İrana məxsus içi neftlə dolu olan Luna, Pandi, Bering və Bella adlı 4 tanker açıq dənizdə saxlanılmışdı. İran hakimiyyəti tankerlərlərin onlara məxsus olduğu iddialarını rədd etməyə çalışsa da bu inandırıcı görünmür. Amerika Prezidenti Donald Tramp, həbs qoyulan tankerlərin, Texas ştatındakı neft sənayesinin mərkəzi olan Hyustona aparıldığını açıqladı. Tramp, İranın Venesuellaya kargo göndərməməsini bir daha xəbərdarlıq etdi. Amerikanın Ədalət Nazirliyi isə “xarici ortaqların köməyilə” həbs edilən dörd tankerdə 1 milyon barel neft olduğunu açıqladı.Bu Amerikanın bugünədək ələ keçirdiyi ən çox İran nefti olduğunu bildirdi.Amerikanın Xarici İşlər nazirliyinin açıqlamasında da “İran üzrə xüsusi Təmsilçisi Brian Hookun apardığı diplomatiyamız həm neft daşınmasını əngəllədi, həm də Ədalət və Daxili Təhlükəsizlik nazirlərimizin həbs\netmə əmrini yerinə yetirməsini təmin etdi” deyildi. Açıqlamada, "Bizim embarqolarımızın tətbiqi səbəbiylə daha çox beynəlxalq nəqliyyat dəhlizinin İran-Venesuella ilə ticarətindən yayındığını görürük. Amerika, İran və Maduro rejimlərinə qarşı maksimum təzyiq kampanyasını davam etdirəcək. " Sitatın Sonu.\nHələlik Amerika hakimiyyəti İrana məxsus neft tankerlərinə hansı sularda və hansı şəraitdə həbs qoyulduğuna dair açıqlama etməyib. Həftənin əvvəlində istefa verdiyini aşıqlayan İran Üzrə Xüsusi nümayəndə Brian Hookun attığı adımlarla bağlı da məlumat verilmir.\nXatırladaq ki, Amerikada prokurorluq İranın Venesuellaya neft göndərdiyi 4 tankerə həbs qoymaq üçün məhkəməyə müraciət etmişdi.Reuters xəbər agentliyinin məlumatına görə, gəmilərə Amerika sularına girmədən həbs edilməyəcəyi deyilmişdi. Bu gün o da məlum oldu ki tankerlər, Yunanistanın Vienna LTD və Palermo SA adlı şirkətlərinə aiddir.\nAmerikanın İran siyasəti ilə bağlı digər xəbər BMT-nin Təhlükəsizlik Şurasından gəldi. İrana qarşı silah embarqosunun müddətsiz uzadılması ilə bağlı Amerika hökumətinin təklifini Təhlükəsizlik Şurası rədd edib. Rusiya və Çin əvvəldən gözlənildiyi kimi, Amerikanın təklifinə yox deyiblər.Domnikan Birləşmiş Ştatları dəstəkləyib. Şuranın digər üzvüləri, Almaniya, Fransa, Böyük Britaniya və digər ölkələr bitərəf qalıblar. Amerikanın Dövlət Katibi Mayk Pompeyo isə BMT-nin dünyadakı missiyasını xatırladıb. Onlar dünyada sülhü qorumalıdırlar. Lakin BMT bu gün qurumun fundamental funksiyasına qarşı oldu.Sitatın sonu. Amerikanın BMT-dəki səfiri Kelly Kraft isə deyib ki, nə olursa olsun, Amerika dünyaya verdiyi sözün üzərində dayanacaq və İrana qarşı silah embarqosunun tətbiqinə nail olacaq. Xatırladaq ki, İrana qarşı silah embaqrosu oktyabrın 15-də başa çatır. Amerika Birləşmiş Ştatları kəşfiyyat məlumatlarına əsaslanaraq iddia edir ki, əgər İrana qarşı silah embarqosu tətbiq edilməzsə rəsmi Tehran bütün növ silahları əldə edərək, dünya ətrafına, o cümlədən yaxın Şərqdə terrorçuları silahlandırmaqda davam edəcək.


Şuşada möhtəşəm törən - Ermənilər görün nələr yazır… | KONKRET\n12 May, 2021 - 23:05 618\nHələ 2019-cu ilin 27 noyabrında Mehriban xanım Əliyeva bir status ilə Ermənistanda gündəm yaratmışdı. Mehriban xanım yazmışdı: “Bizim vahid arzumuz Qarabağ şikəstəsini Qarabağ torpağında birlikdə eşitməkdir!”\nBu paylaşımın əks-sədası o qədər geniş yayıldı ki, Ermənistan baş nazirinin arvadı Anna Akopyan guya buna “cavab” verməyi özünə “borc” bildi. Yazdı ki: “Mən bilirəm, o (Mehriban xanım) bunu təxminən hansı mənada yazıb. Və mən indi Mehriban Əliyevanı Qarabağa dəvət etmək istəyirəm və o bizim qonağımız ola bilər. Erməni xalqı və artsaxlılar (Qarabağ erməniləri nəzərdə tutulur – red.) qonağı necə qarşılamaq və hörmət göstərməyi yaxşı bilirlər”.\nO statusun yazılmasından bir il sonra Prezident İlham Əliyevlə Mehriban xanım Əliyeva Paşinyanın sərxoş halda yallı getdiyi Cıdır düzündə mürəbbəli-şəkərburalı çay içirdi; o statusun yazılmasından il yarım keçməmiş isə məhz Mehriban xanım Əliyevanın birbaşa rəhbərliyi ilə Heydər Əliyev Fondu Şuşada “Xarıbülbül” musiqi festivalı keçirir…\n“Etirazları” isə gülməli səviyyədə, isterikadan başqa bir şey deyil: “Xarıbülbül” festivalı heç də ənənəvi deyil, 1989-cu ildən keçirilməyə başlayıb”; “Bu festivalı xalq dinləməyəcək, çünki əhali hələ köçürülməyib, bu festivalı Azərbaycan əsgərləri, İlham Əliyevin mühafizəsi dinləyəcək…” və s.\nBütün zamanlama o qədər ideal seçilib ki… – Şuşanın işğal tarixi, Qələbə günü, üstəlik, Azərbaycanda və bütün müsəlman dünyasındakı müqəddəs bayram!\n…Di ermənilər, Mayakovski demişkən, alın aa, yana-yana qalın aa… Axar.az\n13 İyun, 2021 - 00:19 474\n13 İyun, 2021 - 09:25 85\n13 İyun, 2021 - 09:04 68\n12 İyun, 2021 - 22:24 419\n12 İyun, 2021 - 19:10 641


D vitamini koronavirusdan qoruyur? – Foodinfo.az\nD vitamini koronavirusdan qoruyur?\n“İmmun sistemi D vitaminindən bakteriya və viruslarda deşik açan antimikrob silahların yaranmasında istifadə edir”.\n“Britaniyalı tədqiqatçılar iddia edirlər ki, vitamin D qida əlavələri hər il ölkədə üç milyondan çox insanı soyuqdəymə və ya qripdən qoruya bilər. Bu, günəş vitamini sağlam sümüklər üçün vacib olduğu qədər immun sistemi üçün də böyük rol oynayır. İngiltərə İctimai Sağlamlığı Təşkilatı (Public Health England – PHE) infeksiya ilə bağlı məlumatın hələ dəqiq olmamasını bildirməsinə baxmayaraq, qida əlavələrini məsləhət görüb. Qeyd olunub ki, vitaminin qəbulu sümük və əzələ sağlamlığı üçün nəzərdə tutulmalıdır.\nLondonun “Queen Mary” Universitetindən olan komanda burun axma, qrip və pnevmoniya kimi xəstəliklərə səbəb olan tənəffüs yolu infeksiyalarını analiz edib. Ümumi olaraq tədqiqat göstərib ki, vitamin D əlavəsi qəbul edən 33 nəfərdən biri infeksiyaya yoluxmur.\nBöyüklərdə D vitamini çatışmazlığı kəskin sümük sızıltıları və əzələ ağrıları ilə müşayiət olunan osteomalyasiya əmələ gətirir. Lakin balans qorunmalıdır, çünki D vitamini kalsiumun yüksəlməsinə, bu da ürək və böyrək üçün problemlərə səbəb ola bilər”.\n“Onlar təbii antibakterial xüsusiyyətə malikdir. Zəncəfilin tərkibində həmçinin böyük miqdarda askorbin turşusu, B, A qrupu vitaminləri, sink, kalsium və yod var. Bundan başqa, onun aktiv maddəsi olan qingerol iltihab proseslərini aradan qaldırmağa kömək edir və ağrıkəsici təsirə malikdir. Növbəti bitki isə sarıkökdür. Onun tərkibinə daxil olan kurkumin maddəsi güclü immunostimulyator və təbii antibiotik hesab olunur.\nSiyahının üçüncü, dördüncü pilləsində isə giləmeyvələr və bal yerləşir. Giləmeyvələrdə çoxlu vitaminlər və antioksidantlar var. Keyfiyyətli bal isə ta qədimdən öz müalicəvi xüsusiyyətləri ilə tanınır. Həmçinin C vitamini ilə zəngin qidalardan istifadə etmək məsləhət görülür. Bura sitrus meyvələri, quşüzümü, kivi, qara qarağat, çiyələk, itburnu, quşarmudu, mərsin, çaytikanı, alma, xurma, kələm, bolqar bibəri və iri yarpaqlı göyərtilər daxildir. Bütün rəngli tərəvəzlər və dəniz kələmi də bu siyahıya aiddir. Onların piqmentləri (xlorofil, astaksantin, beta-karotin) antioksidant xüsusiyyətlərə malikdir və immuniteti gücləndirir”.\nBu rejim orqanları cavanlaşdırır, immuniteti möhkəmlədir


24 Dekabr 2014 10:27\nÖlkə rəhbərinin 53 yaşı tamam oldu\nBu gün Azərbaycan prezidenti İlham Əliyevin doğum günüdür. Ölkə rəhbərinin 53 yaşı tamam olur.\nİlham Heydər oğlu Əliyev 1961-ci il dekabrın 24-də Bakı şəhərində anadan olub. Orta təhsilini 1967-1977-ci illərdə Bakı şəhərində alan İ. Əliyev 1977-ci ildə Moskva Dövlət Beynəlxalq Əlaqələr İnstitutuna (MDBƏİ - MQİMO) daxil olub, ali təhsilini müvəffəqiyyətlə başa vuraraq elmi fəaliyyətini institutun aspiranturasında davam etdirib.\nPrezidentimizi ad günü münasibətilə təbrik edir, dövlət başçısına uzun ömür, cansağlığı, fəaliyyətində uğurlar arzulayır!


MÜSAHİBƏ – Səhifə 30 – Dialoq.info\nƏSAS SƏHİFƏ 2015.04.15 17:36\nDerlər ki, bəzi insanlar dua kimidir, görünməz, amma toxunur. Sən onu görməzsən, amma hiss edərsən. O adamın duası üstündədir, səninlədir. Və bəzən...\nELM VƏ TƏHSİL 2015.03.31 00:35\nƏSAS SƏHİFƏ 2015.03.11 22:31\nAzərbaycanda da “shopping education” fənni tədris ediləcək? – Hadı Rəcəbli ilə müsahibə\n– Bu gün Azərbaycanda manatın məzənnəsi, bazarda qiymətlərlə bağlı geniş müzakirələr gedir. Siz bu məsələlərə hansı konseptdən yanaşırsınız? Mən bu məsələlərə konseptual...\nƏSAS SƏHİFƏ 2015.03.06 10:11


ARTİ - Kenquru Beynəlxalq Riyaziyyat Müsabiqəsinə qeydiyyat başladı\nÖlkəmizdə ikinci dəfə keçiriləcək olan KBRM Azərbaycan Respublikasının Təhsil İnstitutunun Təhsil Texnologiyaları Mərkəzinin təşəbbüsü və mərkəzi Fransa olan Sərhədsiz Kenquru Assosiasiyasının razılığı ilə həyata keçiriləcək.\n“Öyrənək-əylənək və həll edək” şüarı ilə keçirilən bu müsabiqə müxtəlif səviyyələrdə riyazi biliyə malik olan 2-10-cu sinif şagirdlərini əhatə edir və şagirdlərin iştirakı qeydiyyat haqqını ödəməklə könüllülük prinsipi daşıyır.\nMüsabiqə Azərbaycan, rus və ingilis dillərində olmaqla üç fərqli dildə keçiriləcək.\nXatırladaq ki, 2018-ci ildə ölkə üzrə 17 000-dən çox şagird müsabiqədə iştirak etmişdir.\nİldə bir dəfə olmaqla 1994-cü ildən keçirilən KBRM-də sonuncu dəfə 2018-ci ildə dünyanın 80-dən çox ölkəsindən 6 milyondan çox şagird iştirak edib. Müsabiqənin qurucu və idarəçilərindən bir neçəsi eyni zamanda Beynəlxalq Riyaziyyat Olimpiadasının (IMO) təşkilatçı və idarəçiləri arasında da təmsil olunurlar.\nMüsabiqənin idarə heyətinin müxtəlif ölkələrdən olan üzvləri ildə bir dəfə bir araya gələrək növbəti il üçün fərqli ölkələrdən təqdim edilən suallar arasından seçim edir və yekun sualları müəyyənləşdirirlər. Qaydalara əsasən tapşırıqlar 2, 3-4, 5-6, 7-8, 9-10-cu sinif şagirdləri üçün 5 fərqli kateqoriya üzrə qapalı test formatında və 3 səviyyədə - asan, orta, çətin olmaqla tərtib edilir.\nSonda qeyd edək ki, artıq Təhsil Texnologiyaları Mərkəzinin internet səhifəsində (www.ttm.edu.az) pilot müsabiqəyə elektron sənəd qəbulu başlayıb və son qeydiyyat tarixi 9 aprel 2019-cu ildir.


Fəal təlim nəticəsində biliklər şagirdlər tərəfindən daha tez mənimsənilir\nBir ibtidai sinif müəllimi kimi 18 illik pedaqoji təcrübəmə əsaslanaraq öncə onu qeyd edim ki, son illər yeni fənn kurikulumlarına əsasən keçilən dərslər daha yaddaqalan olması və effektivliyi ilə fərqlənir. "Azərbaycan Respublikasında ümumi təhsilin Konsepsiyası (Milli Kurikulumu)" sənədində şagirdin bir şəxsiyyət kimi formalaşması üçün lazım olan bütün təlim şəraitinin yaradılması əsas məsələ kimi qoyulur. Bir müəllim olaraq düşünürəm ki, onun tətbiqi ölkəmizdə təhsilin keyfiyyətcə yeni mərhələyə yüksəlməsini təmin edir. Milli Kurikulum şagirdin inkişafı, onun düşünmək, analiz və sintez etmək qabiliyyətləri ilə ölçülür. Kurikulumların didaktik əsasını nəticəyönümlülük, tələbyönümlülük və şəxsiyyətyönümlülük prinsipləri təşkil edir. Kurikulum bütöv bir təhsil prosesidir və bu prosesin səmərəli nəticə verməsi isə ilk növbədə biz müəllimlərin işə daha yaradıcı münasibət göstərməsindən, yüksək bilik və bacarığa malik olmasından, valideynlərin də həmin məsələ ilə ətraflı tanışlığından, öz övladına yanaşma tərzində müəyyən dəyişikliklər etməsindən və digər vacib amillərdən asılıdır.\nMüasir təhsilin qarşısında qoyulan tələblərdən biri də məhz tədris prosesində şagirdin fəal iştirakının təmin edilməsinin ön plana çəkilməsidir. Mən də bütün dərslərimdə bu amili əsas götürürəm. Dərslərimi fəal təlim metodlarından, interaktiv təlim texnologiyalarından istifadə etməklə qururam.\nHər hansı bir fənnin tədrisi zamanı keçilən mövzunun daha maraqlı, yaddaqalan olması üçün müxtəlif tapşırıqlara dair hazırladığım slaydları dərs boyu proyektor vasitəsilə nümayiş etdirir, şagirdlərlə işi ona istinadən qururam. Dərsin gedişini fəal dərsin mərhələləri sayılan motivasiya, tədqiqatın aparılması, informasiya mübadiləsi, informasiyanın müzakirəsi və təşkili, nəticələr və ümumiləşdirmə, yaradıcı tətbiqetmə və qiymətləndirməyə bölürəm. Həmin mərhələlərin hamısı bir-biri ilə sıx əlaqəlidir və bütövlükdə dərsin modelini təşkil edir. Dərslərimi məhz bu model əsasında qurur və hər bir mərhələyə yaradıcı, xüsusi hazırlaşıram. Dərsin ilk mərhələsində motivasiyanın yaradılması üzərində iş aparır, şagirdləri problemin qoyuluşuna cəlb edirəm. Tədqiqatın aparılması mərhələsində şagirdləri 4 qrupa bölərək onlara tapşırıq yazılmış iş vərəqləri paylayıram. Onu da qeyd edim ki, tapşırıqlardakı çalışmaları tərtib edərkən tədqiqat xarakterli olmasına, özündə yeni informasiya və yeni sualların əksini tapmasına çalışıram. İnformasiya mübadiləsi mərhələsində qrup üzvləri işlərini mənə təqdim edir və onları yazı lövhəsindən asıram. Qrup üzvləri təqdim etdikləri işlərlə bağlı təqdimatlar edirlər. Sonrakı mərhələdə informasiyanın müzakirəsi və təşkili həyata keçirilir. Mövzu ilə bağlı cavabları sistemləşdirir və şagirdlərə suallar verirəm. Nəticələr və ümumiləşdirmə mərhələsində mən əldə olunan nəticəni bütün sinfin köməyi ilə birgə ümumiləşdirirəm.\nNövbəti yaradıcı tətbiqetmə mərhələsində şagirdlərə yeni öyrəndikləri bilikləri, əldə etdikləri informasiyanı yaradıcı şəkildə tətbiq etmək məqsədilə çalışmalar verirəm. Bu zaman əldə olunan biliklər şagirdlərin hafizəsində həmişəlik həkk olunur.\nDərsdə qiymətləndirməni hər qrup üçün meyar cədvəli hazırlamaqla həyata keçirirəm. Onu da əlavə edim ki, dərsin bütün mərhələlərində qiymətləndirmə aparıram. Qiymətləndirmənin şagirdlər üçün özünüqiymətləndirmə və özünənəzarət vasitəsi rolunu oynadığını bilərək bu məsələni hər zaman diqqətdə saxlayıram.\nFəal təlim metodları ilə keçilən dərslər ənənəvi dərslərdən bir sıra üstünlükləri ilə fərqlənir. Belə ki, fəal təlim nəticəsində biliklər şagirdlər tərəfindən daha tez mənimsənilir. Fəal təlim metodları əsasında təşkil olunan dərslərdə mövzu ilə bağlı şagirdlər arasında qoyulan tədqiqat sualları onları düşünməyə, müəyyən fikir yürütməyə, nəticə çıxarmağa yönəldir. Dərslərdə istifadə olunan qrup işi şagirdlərdə əməkdaşlıq, liderlik, məntiqi, tənqidi, yaradıcı təfəkkür, dözümlülük, digər qabiliyyət, bacarıq və vərdişləri formalaşdırır. Onlar bir sıra problemlərin həllində, qərar qəbul olunmasında öz fikirlərini müstəqil deyə bilir, həmçinin bir-biriləri ilə ünsiyyət qurmaqda çətinlik çəkmirlər. Beləliklə, artıq uşaqlar birinci sinifdən həyati bacarıqlara yiyələnir ki, bu da onların gələcək fəaliyyətlərində lazım olan ən zəruri şərtlərdən biridir.\nBakıdakı 6 nömrəli məktəbin ibtidai sinif müəllim


Günün ulduz falı: 1 iyul, 2020\n1 iyul, 2020 [00:02]\nGünün ikinci yarısında yaxın ətrafınızdakı insanlarla qarşılıqlı inama və etibara əsaslanmış təmaslar qurun.\nYaxınlarınızla münasibətləri aydınlaşdırmağa çalışmayın.\nGünün ikinci yarısında işgüzar tərəfdaşlardan biri və ya şəriklə münasibətləriniz gərginləşə bilər. İstehsalat, biznes, kommersiya və ya təhsil məsələlərində təcrübəsiz insanlara güvənməyin. Axşam saatlarında səhhətinizin qayğısına qalın. Orqanizm sınaq vasitəsi deyil.


Turizm işçiləri günü bölgələrdə çeşidli tədbirlərlə qeyd olunub\n27 sentyabr - Dünya Turizm Günü və ölkə başçısının sərəncamı ilə təsis olunan “Turizm işçiləri günü” peşə bayramı respublikamızın bölgələrində də geniş şəkildə qeyd olunub. Bu münasibətlə yerlərdəki mədəniyyət və turizm şöbələri tərəfindən istirahət məkanlarında, mədəniyyət ocaqlarında çeşidli tədbirlər keçirilib.\nQuba Turizm İnformasiya Mərkəzi rayon Mərkəzləşdirilmiş Kitabxana Sistemi ilə birlikdə tədbir keçirib. MKS-nin direktoru Saməddin Nəsirov, Quba TİM-in direktoru Murad Hacıyev, Tarix-diyarşünaslıq muzeyinin direktoru Məryəm Hacıyeva, Mədəniyyət mərkəzinin müdiri Ramiz Ramazanov və digər çıxış edənlər Quba rayonunun turizm imkanları, yaradılan infrastruktur və turizm təsisatlarının fəaliyyətindən bəhs ediblər.\nBalakəndə əlamətdar gün münasibətilə tədbirlər Tarix-diyarşünaslıq muzeyində rayon ərazisində bitən dərman bitkilərinin sərgisinə baxışla başlanıb. Sonra Mədəniyyət mərkəzinin həyətində sənətkarlıq nümunələri, milli və yerli mətbəxə aid təamlar və onların hazırlanma prosesi qonaqlara və tədbir iştirakçılarına nümayiş etdirilib. Folklor qruplarının ifasında səslənən mahnı və rəqslər rəğbətlə qarşılanıb. Bir qrup turizm və muzey işçisinə rayon İcra Hakimiyyəti və Mədəniyyət və Turizm şöbəsinin fəxri fərman və hədiyyələri təqdim edilib.\nOğuz rayon mərkəzindəki istirahət parkında turizm bazarı təşkil olunub. Burada qurulan köşklərdə və stolların üzərində növbənöv şirniyyatlar, Oğuz mətbəxinin nümunələri, yerli sənətkarların, rəsm həvəskarlarının əl işlərindən ibarət sərgi-yarmarka, eləcə də rayonun tarixini əks etdirən qədim əşyalar nümayiş olunub.\nRəqs qruplarının, müğənnilərin çıxışları rayon sakinlərinə xoş istirahət bəxş edib.\nQusarda keçirilən tədbirdə Heydər Əliyev Mərkəzinin direktoru Neva Abdurahmanova, Mərkəzi kitabxananın direktoru Zahir Mustafayev, “Xutorok” turizm mərkəzinin rəhbəri İlham Quliyev, “Şahdağ” Milli Parkının direktor müavini İlqar İsrafilov çıxış ediblər. Rayonun turizm imkanlarını nümayiş etdirən broşür, buklet, turizm xəritəsi və digər çap məhsulların sərgisi təşkil edilib və tədbir iştirakçılarına paylanıb.\nİsmayıllının mərkəzi meydanında qurulan “Turist bazarı”nda rayon Mədəniyyət mərkəzinin “Niyal” instrumental ansamblı konsert proqramı ilə çıxış edib. Çıxışlarda rayonun turizm imkanlarından söz açılıb, Mədəniyyət və Turizm şöbəsinin müdiri Azər Abbasov, rayon İcra Hakimiyyəti başçısının müavini Sevil Əhmədova tədbir iştirakçılarını əlamətdar gün münasibətilə təbrik ediblər.\nZaqatalada tədbir iştirakçıları əvvəlcə Heydər Əliyev Mərkəzinin foyesində əl işləri, rəsm əsərləri, xalq tətbiqi sənət nümunələrindən ibarət sərgiyə baxıblar. Tədbir “Zaqatalada turizmin inkişaf perspektivləri” mövzusunda konfransla davam edib. Mədəniyyət və Turizm şöbəsinin müdiri Zümrüd Ağakişiyeva, Turizm İnformasiya Mərkəzinin direktoru Tərlan Əhmədov və başqalarının çıxışları dinlənilib. Rayon İcra Hakimiyyətinin başçısı Mübariz Əhmədzadə turizm işçilərini peşə bayramı münasibətilə təbrik edib. Tədbir bədii hissə ilə davam etdirilib.\nQax rayonundakı “Yaşıl Park” turizm və istirahət mərkəzində turizm sahəsində çalışan işçilərin iştirakı ilə bayram tədbiri keçirilib. Çıxış edənlər rayonda turizmin inkişafı istiqamətində görülən işlərdən danışıblar. Mədəniyyət mərkəzinin “Çeşmə” instrumental ansamblı üzvlərinin ifasında səslənən musiqilər tədbirə xüsusi rəng qatıb.\nCəlilabad rayon Mərkəzi kitabxanasında “Azərbaycan turizm məkanıdır” adlı dəyirmi masa keçirilib. İştirakçılar kitabxanada təşkil olunmuş turizm guşəsi ilə tanış olublar.\nAğcabədi rayon Heydər Əliyev Mərkəzində keçirilən tədbirdə Heydər Əliyev Fondunun vitse-prezidenti Leyla Əliyevanın təsisçisi və rəhbəri olduğu IDEA İctimai Birliyinin layihəsi ilə çəkilən və rayon ərazisində yerləşən “Ağgöl” Milli Parkından bəhs edən “Quşlar cənnəti - “Ağgöl” Milli Parkı” adlı sənədli film nümayiş etdirilib.\nTurizm işçiləri günü yerlərdəki kitabxanalarda da qeyd olunub. Ağdaş, Şəki, Laçın, Masallı, Füzuli, Hacıqabul, Gədəbəy, Kürdəmir, Ağstafa, Qəbələ, Tərtər, Şəmkir, Ucar, Beyləqan, İmişli və digər rayonların Mərkəzləşdirilmiş Kitabxana Sistemi və kitabxana filiallarında "Turizm guşəsi" və "Turizm İnformasiya masası" yaradılıb, mövcud guşə və stendlər daha da zənginləşdirilib.\nMədəniyyət.- 2016.- 30 sentyabr.- S.7.


27 Noyabr 2020 07:47\n7 383 Baxış\nAzərbaycan bayrağını təhqir edən Bakı Dövlət Universitetinin (BDU) tələbəsi Pərviz Məhəmmədov ali təhsil ocağından xaric edilib.\nPublika.az xəbər verir ki, bu barədə BDU-nun mətbuat xidməti açıqlama yayıb.\nBakı Dövlət Universitetinin mexanika-riyaziyyat fakültəsinin Mexanika ixtisası üzrə I kurs tələbəsi Məhəmmədov Pərviz Əlipənah oğlu bir neçə dəfə dərs zamanı universitetin daxili nizam-intizam qaydalarını pozub. Bu barədə tələbəyə və valideyninə məlumat verilib, universitetin daxili nizam-intizam qaydalarına əməl etməsinin vacibliyi izah olunub. Lakin Pərviz Məhəmmədov 23.11.2020-ci il tarixində tədris prosesi zamanı yenidən universitetin daxili nizam-intizam qaydalarını kobud şəkildə pozub, həmçinin şəhidlərimizin qanı ilə boyanmış, Ali Baş Komandanımızın rəhbərliyi ilə Şanlı Ordumuzun işğaldan azad edilmiş əzəli torpaqlarımızda qürurla dalğalandırdığı Azərbaycan Respublikasının Dövlət bayrağına qarşı təhqiredici hərəkətlər edib.


DAŞLARI DA AZƏRBAYCAN TARİXİNDƏN DANIŞAN “ATƏŞGAH” MƏBƏDİ – REPORTAJ – FOTOSESSİYA - Reportaj - Xəbərlər - SİMSAR.az | Bizi özünüzə Simsar bilin!\nDAŞLARI DA AZƏRBAYCAN TARİXİNDƏN DANIŞAN “ATƏŞGAH” MƏBƏDİ – REPORTAJ – FOTOSESSİYA\n“...Şəkərbura ayın, paxlava ulduzların, qoğalsa günəşin rəmzidir”\nDarvazaya yaxınlaşdıca sanki qədim zamanların qoxusu duyulur. Fərqli adətlərin, qədim inancların izi ilə gedirik. Əvvəllər bura od məskəni adlanırdı. Yerdən çıxıb sönməyən alov insanlara o qədər qeyri-adi görünürdü ki, onlar odu müqəddəs sayır, ona sitayiş edirdilər. Suraxanıda yerləşən Atəşgah məbədinə çatmışıq. Geniş həyətin tam mərkəzində böyük bir məbəd və onu əhatə edən hücrələr... İlk baxışdan səcdəgahın daşları da Azərbaycan tarixindən danışır...\n“Atəşgah məbədi” Dövlət Tarix-Memarlıq Qoruğunun direktoru Rəşid Babai deyir ki, II-III əsrə aid olan bu məbədin Suraxanıda tikilməsi təsadüfü deyil. Azərbaycanda Zərdüşt dininin yayıldığı bir dövrdə burda yerdən alov çıxırdı: “Sonradan bilindi ki, bu təbii qazdır. Lakin o zaman yerin alovlanması möcüzə kimi görünürdü. Zərdüştlər üçün od müqəddəs idi. II əsrdə onlar burda məskən salaraq məbədin əsasını qoyublar. Güman ki, hücrələri Azərbaycanın usta memarları tikib. Çünki məbəd sırf Abşeron arxitekturasında qurulub. Məbədin tikilməsi üçün hansı tacirin nə qədər pul verdiyi daş kitabələrdə qeyd olunub”.\nVII əsrdə Azərbaycanda İslam dini yayıldıqdan sonra zərdüştlük təsirini itirməyə başlayır. Artıq məbədə az adam gəlirdi. Atəşgah tədricən dağılırdı. R.Babai deyir ki, məbədin ikinci həyatı XVI - XVII əsrlərdən başlayır. Həmin dövrdə Azərbaycandan keçən İpək Yolu sayəsində başqa ölkələrlə geniş ticarət və mədəni əlaqələr qurulurdu. Tacirlər ölkələrinə qayıdanda Suraxandakı təbii alovdan danışırdılar. Bundan sonra, xüsusilə, Hindistandan bura çoxlu zəvvarlar gəlir, zərdüştlərin və atəşpərəstlərin sayı artır. Onlar dağılmış məbədi ilkin adını saxlayaraq bərpa edirlər.\n“Atəşgah” - “od yeri”, “od səcdəgahı” deməkdir. Məbəddə ən müqəddəs yer mərkəzi ibadətxana sayılıb. Ora yalnız baş kahinlər buraxılırdı. Adi zəvvarlar isə həyətdə, hücrələrdə dini ayinləri yerinə yetirirdilər. Məbəd 26 hücrədən ibarətdir. Onlar qonaq otağı, karvansara və ibadət yerləri kimi istifadə olunurdu.\nDünyaca məşhur şəxsiyyətlər də məbədin ziyarətçisi olub\nMəbədi gəzintiyə son hücrədən başladıq. Hücrə hündürdə tikildiyindən burdan “Atəşgah”ın həyəti və baş ibadətgahı tam görünür. Rəşid bəylə söhbətdən məlum oldu ki, məbədi ziyarət etməyə gələn dünyanın görkəmli adamları məhz bu hücrədə qalıb, oradan zəvvarların ibadətini izləyirmiş: “Rus-İran müharibəsi ilə əlaqədər Böyük İpək Yolu müvəqqəti olaraq əhəmiyyətini itirir və bura axın kəsilir. Zərdüştlər və atəşpərəstlər dolanmaq üçün buranı qonaq otağı kimi tikib, müvəqqəti olaraq qalmağa gələnlərdən əlavə pul alırdılar. Bura çox məşhur adamların diqqətində olub. Fransız yazıçısı Aleksandr Düma, məşhur rus kimyaçı Mendeleyev, rus rəssamı Qriqori Qaqarin bura gəlib, ibatət edənlərə baxırdılar. Azərbaycana kim səyahətə gəlirdisə, mütləq buranı görməliydi. Məbədin şöhrəti bütün dünyaya bəlli idi”.\nRus kimyaçısı Mendeleyev həyat yoldaşına yazdığı məktubda indiyəcən belə məbəd görmədiyini bildirib. 1888-ci ildə Atəşgaha ailəsi ilə birlikdə gələn Rus çarı III Aleksandr indiyə qədər ikinci belə bir məbəd tanımadığını deyib. 1925-ci ildə məbədi ziyarət edən Hindistan alimi Moidi ən müqəddəs məbədlərdən birinin Suraxanıda yerləşdiyini yazıb.\nR.Babai qeyd etdi ki, məbədə indi də dünyanın hər yerindən qonaqlar gəlir: “Dövlət adamları, turistlər məbədlə maraqlanırlar... Azərbaycanın qədim və zəngin tarixini göstərmək ilk növbədə, bütün muzeylərin, qoruqların əməkdaşlarının borcudur. Buna görə də, elə şərait yaradırıq ki, hər kəs buranı ziyarət edə bilsin”.\n“Atəşgah”a gələn şagirdlər üçün bilet qiyməti 20 qəpik, bir sinif üçün ekskursiya qiyməti 1 manatdır. Tələbələr üçün bilet 1 manat, ekskursiya qiyməti isə 3 manatdır. Başqa vətəndaşlar və turistlər üçünsə giriş qiyməti 2 manatdır.\nR.Babai sırf zərdüştlüyə aid ekspozisiya hazırladıqlarını və təqdim edəcəklərini də bildirdi. Direktor söylədi ki, eksopzisiyanın hazırlanmasında məqsəd zərdüştlüklə yaxından tanış olmaqdır: “Məbəddə illərdir toplanan xeyli material var. Bunun üçün Mədəniyyət və Turizm Nazirliyi vəsait ayırıb. Eksponatların bəzilərini Azərbaycandan, bəzilərini isə xarici ölkələrdə yaşayan zərdüştlərlə əlaqə saxlayıb toplamışıq. Hazırda dünyada 200 minə qədər zərdüşt var. Əksəriyyəti Hindistanın Mumbay şəhərində, İranda və Kanadada yaşayır”.\n“Xeyir fikir, xeyir söz və xeyir əməl”\nR.Babai o zamanlar ibadətlərin yerinə yetirilməsi qaydalarından bəhs edir. Deyir, zərdüştlərlə atəşpərəstlərin dini ayinləri yerinə yetirmə qaydası fərqli olub. Onun sözlərinə görə, insanın öz ruhunu istismar etmək adəti atəşpərəstlərə aid idi. Zərdüştlərdə isə insanın özünə əzab verməsi günah sayılırdı: “Zərdüştlərin üç əsas prinsipi var idi: xeyir fikir, xeyir söz və xeyir əməl. Zərdüşt tacirlər, səyyahlar getdikləri yerlərə özləriylə balaca atəşdan aparırdılar. Vaxtı çatanda atəşdanda alov yandırır, ibadətlərini edirdilər. Onlarda belə bir düşüncə vardı ki, yemək bişirərkən bir damcı yağ oda düşsəydi, bu, böyük günah sayılırdı. Ağ rəng müqəddəs hesab edilirdi. Kahinlər ağ geyinir, ağızlarını örtürdülər ki, nəfəsləri ilə alovu murdarlamasınlar. Atəşpərəstlikdə isə inanclar zərdüştlükdən fərqlənirdi”.\nMəbədin hücrələrini tanıtmaq üçün bizə Ədilə Hüseynli bələdçilik edir. Bəzi hücrələrdə Azərbaycanın regionlarından qazıntılar zamanı tapılan əşyalar – sərniclər, dolçalar, küplər, iri boşqablar, çölmək (qida saxlamaq üçün qab), kasalar sərgilənir. Bütün hücrələrdə divarın içində oyuqlar var. Ə.Hüseynli deyir ki, balaca oyuqlara otağı işiqlandırmaq üçün məşəl qoyulur, bir qədər iri oyuqlardan isə rəf kimi istifadə olunurdu.\nƏvvəllər Xəzər dənizi məbədə çox yaxınmış. Qoruğun həyətində qədimdən qalma su quyusu və qidanı sərin saxlamaq üçün yeraltı anbar var. Bu quyularda hələ də arxeoloji qazıntılar aparılır.\nHücrələrin birində I-III əsrə aid xəncərlər, qılınclar, muncuqlar nümayiş etdirilir. Burda qəpiklərin üzərində Makidoniyalı İsgəndərin, həmçinin, o dövrdəki məşhur tacir və hökmdarların adı həkk olunan dəmir və mis sikkələr də var.\nHücrələrdə səyyahların, rəssamların, tacirlərin “Atəşgah”, Suraxanı nefti haqqında dediyi fikirlər yer alıb. “Atəşgahı”ın ilk görünüşünü əks etdirən fotonu burda görmək olar. Ə.Hüseynli zərdüştlüyün rəmzləri barədə məlumat verir: “Hər il keçirilən Novruz zərdüştlükdən qalan bayramdı. Şamların yandırılması alova olan simvolik münasibəti ifadə edir. Şəkərbura ayın, paxlava ulduzların, qoğalsa günəşin rəmzidir”.\nBaşqa hücrədə “Atəşgah”ın rus rəssamı Qaqarinin göstərişi ilə hazırlanan maketi yerləşdirilib. Burda odun ətrafına toplaşan zəvvarların ibadət mənzərəsini görürük. Zəvvarların birinin əlində tütək var. Bələdçi deyir ki, bu şər qüvvələrin qovulması anlamını ifadə edirdi. Onlar düşünürdü ki, şər qüvvələr alova da ibadət edə bilərlər.\nRus kimyaçısı D.Mendeleyev burda çalışıb\nƏ.Hüseynli bildirir ki, oddan gündəlik məişət xidmətləri üçün istifadə olunurdu: “Zəvvarlar üçün alov həyat, möcüzə idi. Od onları işıqlandırır, isindirir və yedirirdi”.\nRus taciri Konerevin 1855-ci ildə, “Atəşgah”ın arxasında tikdirdiyi kerosin zavodunun maketi də bura yerləşdirilib. Rus kimyaçısı D.Mendeleyev burda çalışıb: “O burda neftin düzgün istifadə olunması, israf edilməməsi barədə məsləhətlər verir, fabrikin işinə kömək edirdi. Onun zamanında kerosin fabriki yüksək şəkildə inkişaf edirdi”.\nMəbədin balaca hücrəsində bütün ömrünü oda sitayiş etməklə keçirən zahidin maketi var. Başqa bir hücrədə daşdan düəzəldilmiş taxtda qaynar əhəngin üzərinə uzanaraq özünə əzab verən tərki-dünyanın fiqurunu görürük. Hücrələrdə dəstəmaz üçün istifadə olunan əşyalara da rast gəlmək olar. Zərdüştlər gündə 5 dəfə ibadət edirdirlər.\nSəcdəgahın yanında arıqlamış, üzərinə 30 kiloqramlıq zəncir asaraq, özünə fiziki əzab verən tərki-dünya və onun yanında heç nə yeməyərək əzab çəkən zahidin fiquru yerləşdirilib. Bu hücrədə mətbəx kimi istifadə olunan guşə də var. Burda yemək bişirilir, müxtəlif heyvanların fiqurları, qurban camları qoyulurdu. Hücrə sakinləri yedikləri yeməyin az hissəsini camlara qoymaqla allahlara qurban payı ayırmış olurdu. Zərdüştlük dinində armud, alma və başqa meyvələr müqəddəs hesab olunurdu. Onlar meyvələri, xaoma bitkisinin şirəsini alova qurban verirdilər. Bu mərasimi təsvir edən mənzərəni digər hücrədə görmək olar.\nMəbəddəki karvansarada Hindistandan gələn zərdüşt tacirlər qalırdı. Karvansaranın içərisində və çölündə yükdaşıyan heyvanları bağlamaq üçün daş halqaları düzəldilib.\nDigər hücrələrin qapısının üstündəki daş lövhədə hücrələrdə qalan tacirlər haqqında məlumatlar qeyd edilib.\n“Atəşgah”ın hər tərəfini gəzdikdən sonra məbəddə yanan alovun ətrafına gəldik. Allahın yaratdığı odun nə qədər dəyərli nemət olduğunu bir daha anladıq...\nP.S. Bu reportajı hazırlamaqda məqsədimiz heç də zərdüştlüyü təbliğ etmək deyil. Çünki odu Allah yaradıb. Və Ulu Tanrı yaradan, digərləri isə Onun yaratdıqlarıdır.\nOnu da deyək ki, vaxtilə insanlar od vasitəsilə Allah sitayiş edirmişlər. Ancaq İslam dininin həqiqətləri insana daha doğru yolu göstərdi. Təbii ki, “Atəşgah” bizim tarixi keçmişimiz və onu əks etdirən bir muzeydir.\n18 İyul, 2012 17:21 ⁄ Baxılıb: 4576 ⁄ Çap


İşğalçı Rusiyaya “qamçı”, işğalçı Ermənistana “kökə…” – Savash.org\nƏsas səhifə/Siyasət/İşğalçı Rusiyaya “qamçı”, işğalçı Ermənistana “kökə…”\nİşğalçı Rusiyaya “qamçı”, işğalçı Ermənistana “kökə…”\nQərbin saxta genosid iddiasına dəstəyi elə Qarabağın işğalına verilən dəstək anlamındadır; İrəvanın 24 aprel mərasimlərində güddüyü iki mühüm hədəfdən biri Azərbaycan ərazilərinin işğalına bəraət almaqdırsa, Bakı danışıqların formatını dəyişməyə niyə də çalışmasın?\nErmənistan prezidenti Serj Sərkisyan uydurma soyqırımın 100 illiyi ərəfəsində bir qrup xarici jurnalistə verdiyi müsahibəsində Azərbaycanı Dağlıq Qarabağa dair sülh danışıqlarını uzatmaqda ittiham edib.\nDüşmən ölkə başçısı bildirib ki, guya Bakı Minsk Qrupu həmsədrlərinin təklif elədiyi “Madrid prinsipləri”ni bildiyi kimi təqdim və şərh edir, həmçinin, nizamlama prosesinə əngəllər yaradır, son vaxtlar isə danışıqların formatını dəyişmək istəyir.\nSitat: “Ötən il biz Azərbaycan prezidenti ilə Rusiya və Fransa prezidentlərinin, ABŞ dövlət katibinin vasitəçiliyi ilə üç görüş keçirdik.\nHəmin görüşlər zamanı Azərbaycan prezidenti demək olar açıq şəkildə dedi ki, ATƏT-in Minsk Qrupunun həmsədrlərinin bizə təklif etdiyi nizamlama prinsiplərini qəbul etmir. Həmsədr ölkələrin prezidentlərinin bəyanatlarında əksini tapan prinsiplər və elementlər ”Madrid prinsipləri\_” adı alan sənədin özəyini təşkil edir: problem güc tətbiqi olmadan nizamlanmalı, ərazi bütövlüyü və xalqların öz müqəddəratını təyin etmə hüququna əsaslanmalıdır\_”.\nSərkisyanın sözlərinə görə, bu prinsiplər əsasında münaqişənin həllini tapmaq olar: “Və mühüm məqam budur ki, həmsədrlər, prezidentlər bu prinsiplərin və elementlərin vahid təşkil etdiyini, onların bir-birindən ayrı nəzərdən keçirilməsinin mümkün olmadığını bildirirlər”. Ermənistan prezidenti deyib ki, Azərbaycan münaqişənin dinc yolla nizamlanması prinsipini qəbul etmir, çünki bu prinsipdən həmişə “əgər” kateqoriyasında danışır.\n“İkincisi, Azərbaycan öz müqəddəratını təyin etmə prinsipini qəbul etmir və ya öz bildiyi kimi qəbul edir. İndi onlar danışıqlar formatını dəyişməyə və ya danışıqları başqa müstəviyə keçirməyə çalışırlar. Məhz bu səbəbdən gərginlik yaradılır” – iddia edib işğalçı ölkənin prezidenti.\nDanışıqların formatının dəyişdirilməsi məsələsi isə həqiqətən də var və rəsmi Bakı bu yöndə müəyyən təşəbbüskarlıqlara başlayıb. Əvvəla, ona görə ki, sülh danışıqlar işğalçı ölkənin maksimalist tələbləri üzündən illərdir ki, dalana girib və status-kvonun bu şərtlər daxilində dəyişməsinə, münaqişənin həllində tezliklə real irəliləyişin yaranacağına ümid qalmayıb.\nİkinci yandan, aydındır ki, saxta genosidin yubiley törənindən, dünyadakı bir çox havadarından stimul alan, Avropa Parlamentinin, Roma Papasının məlum bəyanatlarından ruhlanan Ermənistan 24 apreldən sonra Qarabağ məsələsində daha radikal mövqeyə köklənəcək, bir az da ipə-sapa yatmaz mövqeyə köklənəcək. Onsuz da 20 ildən çoxdur münaqişənin həllində dönüş yarada bilməyən vasitəçilərin İrəvanın bir az da destruktiv mövqeyi ilə nəyəsə nail olacağını düşünmək əlbəttə ki, sadəlövhlük olardı.\nXatırladaq ki, ATƏT-in Minsk Qrupunun üç həmsədr dövlətindən ikisi – Fransa və Rusiyanın prezidentləri aprelin 24-də İrəvanda olub, “yubiley” mərasiminə qatılılar. Türkiyə baş naziri Əhməd Davudoğlu bu vəziyyətə münasibət bildirərkən haqlı olaraq qeyd edib ki, “həmsədr ölkədən ikisinin başçısının İrəvanda olması Minsk Qrupunun qərəzsiz olmadığını nümayiş etdirir”.\nBu və digər amilləri nəzərə alan Azərbaycanın formatın dəyişdirilməsində maraqlı olması təbii və məntiqli deyilmi? Məntiqldir. Çünki status-kvonun dəyişməsində, problemin həllinin tezliklə tapılmasında ən çox məhz ərazisinin 20%-i işğal altında olan Azərbaycan maraqlıdır. Bu mənada Sərkisyanın ittihamları yumşaq desək, gözə kül üfürməkdir.\nBakını hərbi xərcləri artırmaqda, hərbi kvotaları aşıb sürətlə silahlanmada ittiham eləmək də belə vəziyyətdə absurdudur. Münaqişə ədalətli həllini tapana qədər Azərbaycan hərbi qüdrətini artırmaqda davam edəcək, əlverişli məqamda isə öz torpaqlarını güc yolu ilə azad edəcək. Hərbi ekspert Üzeyir Cəfərovun təbirincə desək, bu qədər silah sursatı Bakı vitrinə qoymaq üçün almayıb ki. Artıq Azərbaycan gecə şəraitində də hərbi təlimləri keçirməyə başlayıb ki, bu da təcavüzkara növbəti xəbərdarlıq mesajıdır…\nÜmumiyyətlə, Azərbaycan fərqindədir ki, bəzi Qərb dövlətlərinin və beynəlxalq təşkilatlarının işğalçıya loyal münasibətinin, uydurma genosid məsələsində ona verdiyi dəstəyin nəticəsidir ki, təcavüzkarın ayağı yer tutmur. Bu bir nonsens, beynəlxalq hüququn, ədalətin zorlanmasıdır ki, Ermənistandan ilk növbədə qonşu ölkənin işğal elədiyi əraziləri boşaltmağı tələb etmək əvəzinə, onun “soyqırım” adlı yalançı dərdinə şərik çıxılır, təcavüzkar ölkəyə qucaq açılır.\nBu, elə işğalçıya qucaq açmaq, Dağlıq Qarabağın işğalına haqq qazandırmaq, “siz genosidə məruz qalmısınız, sizə qonşunun torpaqlarını ələ keçirmək olar!” deməkdir. Bununla təcavüzkarın dili heç şübhəsiz daha da uzanacaq. “Genosid” qətnamələrindən sonra hansı üzlə Ermənistana “Azərbaycan torpaqlarından çıx!” deyəcəklər? Axı, özü cəmi 23 il öncə Xocalı soyqırımı törədən, Azərbaycan torpaqlarında etnik təmizləmə həyata keçirən, qonşusunun 20% ərazisini hələ də işğal altında saxlayan bir millətin dərdinə necə şərik olmaq, onun uydurma nağıllarına nə cür inanmaq olar?\nTutaq ki, Krımı işğal eləmiş Rusiyaya gücünüz çatmır. O zaman cırtdan Ermənistana niyə işğalçı deyib də yerində oturtmursunuz? Hər ikisi beynəlxalq hüququ, beynəlxalq konvensiyaları, öz qonşusunun ərazi bütövlüyünü tapdamayıbmı?\nHələ bu azmış kimi, üstəlik, ermənilərin 100 illik yalanını sənədləşdirib Türkiyəyə, Türkiyə timsalında Azərbaycana qarşı ittiham aktına çevirmək nə demək bəs? Bunun ikili standart yanaşmadan başqa adı varsa, desinlər. Bu məsələdə nisbətən ədalət prinsipini gözləyən dövlət – üçüncü həmsədr ölkə kimi ABŞ oldu. O da müstəsna olaraq Türkiyə ilə xüsusi münasibətlər səbəbindən. Fəqət yetərlimi? Təəssüflər olsun ki, Amerikadan ötrü də Dağlıq Qarabağ problemi hələ ki prioritet məsələ deyil. (musavat.com)\nTofiq Yaqublunun əfvi üçün prezidentə müraciət olundu


Türkmənistan məktəblərində qəribə tələb » Asiya.az Informasiya Agentliyi\nTürkmənistan məktəblərində qəribə tələb\nTürkmənistan qadağalar ölkəsidir. Buna görə də Xəzərin o tayından gələn xəbərlərin çoxuna təəccüblənmək də olmur.\nAsiya.az xəbər verir ki, bu dəfə Türkmənistan məktəblərində qəribə tələb irəli sürülməsindən söhbət gedir. Aşqabaddakı təhsil ocaqlarında dərslikləri sıradan çıxan məktəblilərdən prezident Qurbanqulu Berdıməhəmmədovun kitabını almağı tələb edirlər.\nAşqabaddakı 55 saylı məktəbdə övladı oxuyan valideynlərdən biri alternativ mediaya açıqlamasında bu davranışı pislədiyini bildirib. Onun fikrincə, təhsil müəssisəsində bu addımı inzibati cəza kimi tətbiq edirlər. Çünki Berdıməhəmmədovun kitabları çox bahadır, qiymət bəzən 200 Türkmənistan manatına (təxminən 60 dollar) çatır.\nAşqabad məktəblərində dərsliklər sentyabrda paylanır. Kitablar çox keyfiyyətli olmadığından, tədris ilinin sonuna qədər sıradan çıxması təbii haldır. Məktəblərin irəli sürdüyü tələb isə valideynlərə heç təbii görünmür.\nDərs ilinin uzadılması ilə bağlı QƏRAR İMZALANDI\nAzərbaycan və Türkmənistan prezidentləri mətbuata bəyanatlarla çıxış etdi ( ...\nİlham Əliyev Qurbanqulu Berdiməhəmmədovu qarşıladı\nAzərbaycan və Türkmənistan prezidentləri görüşüb - Aşqabadda\nAzərbaycan-Türkmənistan sənədləri imzalanıb- Yenilənib- Fotolar\nAzərbaycan məktəblərində şagirdlərə narkotik paylanır? (AÇIQLAMA)\nPrezident İlham Əliyev Türkmənistan prezidentini təbrik edib


Rusiyalı politoloq: "Demokratlar Donald Trampdan qisas alır" | Report.az\nRusiyalı politoloq: "Demokratlar Donald Trampdan qisas alır" “Bu gün ABŞ-da Demokratlar Partiyası Donald Trampa qarşı 2016-cı il seçkilərindəki qələbəsinə görə kin bəsləyərək ondan qisas alır. Tramp da bu müşkül vəziyyətdən çıxmağa çalışır”.\n14 Yanvar , 2021 20:46\n“Bu gün ABŞ-da Demokratlar Partiyası Donald Trampa qarşı 2016-cı il seçkilərindəki qələbəsinə görə kin bəsləyərək ondan qisas alır. Tramp da bu müşkül vəziyyətdən çıxmağa çalışır”.\nBu fikirləri “Report”un Rusiya bürosuna açıqlamasında rusiyalı politoloq Aleksey Muxin prezident Donald Trampın impiçmentinə diar qətnamənin bu gün Nümayəndələr Palatasında təsdiqlənməsinə münasibət bildirərkən deyib.\nEkspertin fikrincə, ABŞ-da prezident təsisatının nüfuzdan düşməsi başqa ölkələr üçün də təhlükə yaradır. Belə ki, bu problemi ört-basdır etmək üçün Vaşinqton xarici ölkələrin siyasi quruşlarına qarşı gözdənsalma kampaniyasına başlaya bilər.\nRusiyalı politoloqun qənaətincə, yeni Bayden administrasiyası ölkə ictimaiyyətinin diqqətini yerli problemlərdən yayındırmaq üçün xaricdə problemlər yaratmağa çalışacaq: “İndiyədək ABŞ-ın başı öz problemlərinə qarışdığı üçün başı nisbətən dinc olan ölkələr də Vaşinqton tərəfindən yaradılacaq təhlükələrə çarə axtarmalı olacaq. Belə ki, ABŞ-da siyasi böhran davam edəcək”.\nXatırladaq ki, Nümayəndələr Palatası yanvarın 6-da prezident D.Trampın tərəfdarlarının Konqresə hücum etməsinə görə impiçment qətnaməsini qəbul edib. Beləliklə, D.Tramp iki dəfə impiçment elan edilən ilk ABŞ prezidenti oldu.\nRus versiyası Политолог: Демократы не в силах простить Трампу его победу в 2016 году\n1 İyul , 2022 01:44\nStoltenberq: “NATO Rusiya ilə müharibənin qarşısını almağa çalışır”\n1 İyul , 2022 00:46\n30 İyun , 2022 21:00\n30 İyun , 2022 20:14\n30 İyun , 2022 17:39\nCozef Bayden: "NATO torpaqlarının hər qarışını müdafiə edəcəyik"\n30 İyun , 2022 17:17\n30 İyun , 2022 16:16\n30 İyun , 2022 15:39\n30 İyun , 2022 15:24